open-index/open-wikipedia-markdown huggingface dataset:
เทศบาลตำบลวังกรด

**เทศบาลตำบลวังกรด** เป็นเทศบาลตำบลแห่งหนึ่งในอำเภอเมืองพิจิตร จังหวัดพิจิตร ครอบคลุมพื้นที่หมู่ 1 และหมู่ 4 ของตำบลบ้านบุ่ง อดีตเป็นสุขาภิบาลวังกรดตามประกาศกระทรวงมหาดไทย เมื่อวันที่ 20 พฤศจิกายน พ.ศ. 2507 ภายหลังได้เปลี่ยนแปลงฐานะเป็นเทศบาลตามพระราชบัญญัติเปลี่ยนแปลงฐานะสุขาภิบาลเป็นเทศบาล เมื่อวันที่ 25 พฤษภาคม พ.ศ. 2542 ในพื้นที่ประมาณ 3 ตารางกิโลเมตร

## ประวัติ
ย่านวังกรดเป็นชุมชนเก่าแก่และเป็นทางผ่านของการสัญจรทางเรือและทางรถไฟมาช้านาน มีย่านเก่าเป็นเรือนไม้เก่าแก่แสดงถึงความเป็นชุมชนที่คับคั่งมาแต่ก่อนตั้งแต่อดีต ในเขตเทศบาลตำบลวังกรดได้จัดตั้งชุมชน 5 ชุมชน เพื่อสืบสานต่อประเพณีดีงามและความสงบสุขที่มีมาแต่เก่าก่อนของชุมชน และส่งเสริมให้มีการระลึกถึงวันวานในย่านเก่าของชุมชน ซึ่งเป็นถิ่นฐานทำกินและค้าขาย ชุมชนวังกรดของตำบลวังกรดตั้งอยู่ในเขตที่ติดกับแม่น้ำ และเส้นทางสู่ชุมชนอำเภอเมืองพิจิตร ชุมชนอนุรักษ์ดังกล่าวนี้เรียกกันมาแต่ก่อนว่า "บ้านเก่าวังกลม ตลาดวังกรด"

## อาณาเขตติดต่อ
* ทิศเหนือ ติดต่อกับบ้านวังกลมเหนือ ตำบลบ้านบุ่ง อำเภอเมืองพิจิตร
* ทิศใต้ ติดต่อกับบ้านบุ่ง ตำบลบ้านบุ่ง อำเภอเมืองพิจิตร
* ทิศตะวันออก ติดกับบ้านชุมแสง ตำบลบ้านบุ่ง อำเภอเมืองพิจิตร
* ทิศตะวันตก ติดต่อกับแม่น้ำน่าน ตำบลฆะมัง อำเภอเมืองพิจิตร

## ชุมชน
เทศบาลตำบลวังกรดประกอบด้วย 5 ชุมชน มีดังนี้
* ชุมชนเรารักวังกรด 1
* ชุมชนเรารักวังกรด 2
* ชุมชนเรารักวังกรด 3
* ชุมชนเรารักวังกรด 4
* ชุมชนเรารักวังกรด 5

## สถานที่สำคัญ
* ย่านตลาดเก่า 
* บ้านหลวงประเทืองคดี 	 	 	 	 
* ศูนย์พิพิธภัณฑ์ชุมชน
* ศาลเจ้าพ่อ โรงหนัง และงานงิ้ว
* เรือนแถวไม้ ของฝาก และผลิตภัณฑ์ชุมชน

## อ้างอิง

วังกรด
หมวดหมู่:อำเภอเมืองพิจิตร
มิสเตอร์เฮิร์ท มือวางอันดับเจ็บ

***มิสเตอร์เฮิร์ท มือวางอันดับเจ็บ*** ชื่อภาษาอังกฤษ (Mr.hurt) เป็นภาพยนตร์ไทย แนว โรแมนติก-คอมเมดี้ สร้างโดย บริษัท ทรานส์ฟอร์เมชั่น ฟิล์ม จำกัด กำกับโดย อิทธิศักดิ์ เอื้อสุนทรวัฒนา นำแสดงโดย  ซันนี่ สุวรรณเมธานนท์, มารี เบรินเนอร์, พงศธร จงวิลาส และ มชณต สุวรรณมาศ กำหนดออกฉายในวันที่  2 กุมภาพันธ์ พ.ศ. 2560 

## เรื่องย่อ
เรื่องราวของ "ดอน สีชัง" (ซันนี่)  นักเทนนิสซูเปอร์สตาร์หนุ่ม ที่ฟอร์มหลุดชนิดเสียท่า (หรือจะเสียหมา จนเสียหลัก) เพราะบาดเจ็บจากความรักของ "แอนนา" (มารี) ดาราสาวสวย ที่ถูกร็อกเกอร์หนุ่มมาดเข้มอย่าง จิมมี่ เดอะร็อกเก็ต (เผือก) เข้ามาแย่งชิงพื้นที่หัวใจ กระทั่งดอน สีชัง ได้รับความช่วยเหลือจาก ดิว เพื่อนหญิงในวัยเด็ก ที่เข้ามาร่วมภารกิจพิชิต ความเฮิร์ทต่อความรักของดอน และศัตรูหัวใจอย่างจิมมี่ ผลลัพธ์จะเป็นอย่างไร

## นักแสดง
* ซันนี่ สุวรรณเมธานนท์ รับบท ดอน สีชัง
* มารี เบรินเนอร์ รับบท แอนนา
* พงศธร จงวิลาส รับบท จิมมี่ 
* มชณต สุวรรณมาศ รับบท ดิว

## เพลงประกอบภาพยนตร์
* เพลง  **ถ้าเธอไม่บอก** ขับร้องโดย คณิตกุล เนตรบุตร
* เพลง  **โยนหินถามทาง** ขับร้องโดย พงศธร จงวิลาส จิมมี่ The Rockets (ต้นฉบับโดย Dax Rock Rider)
* เพลง **หลุมรัก** ขับร้องโดย อินสติงต์

## การออกฉายและรายได้
* เข้าฉายเรต เรต น 13+

## อ้างอิง

## แหล่งข้อมูลอื่น
* 
* เรื่องย่อภาพยนตร์มิสเตอร์เฮิร์ท มือวางอันดับเจ็บ สยามโซน
* เรื่องย่อภาพยนตร์มิสเตอร์เฮิร์ท มือวางอันดับเจ็บ 
* เฟซบุ๊คแฟนเพจภาพยนตร์มิสเตอร์เฮิร์ท มือวางอันดับเจ็บ
* หน้าหลัก มิสเตอร์เฮริท์ มือวางอันดับ"เจ็บ" 

หมวดหมู่:ภาพยนตร์ไทย
หมวดหมู่:ภาพยนตร์ที่ออกฉายในปี พ.ศ. 2560
หมวดหมู่:ภาพยนตร์ไทยที่ออกฉายในปี พ.ศ. 2560
ตำบลวังสมบูรณ์

**วังสมบูรณ์** เป็นตำบลในอำเภอวังสมบูรณ์ จังหวัดสระแก้ว เดิมพื้นที่เป็นของตำบลเขาฉกรรจ์ทั้งหมด ปัจจุบันอยู่ในความดูแลของเขตเทศบาลตำบลวังสมบูรณ์ตั้งแต่วันที่ 4 กรกฎาคม พ.ศ. 2550

## ที่ตั้งและอาณาเขต
ตำบลวังสมบูรณ์ มีอาณาเขตติดต่อกับเขตการปกครองข้างเคียงดังต่อไปนี้****
* **ทิศเหนือ** ติดต่อกับตำบลวังใหม่
* **ทิศตะวันออก** ติดต่อกับตำบลไทยอุดม และตำบลคลองไก่เถื่อน (อำเภอคลองหาด)
* **ทิศใต้** ติดต่อกับตำบลทุ่งขนาน และตำบลทับช้าง (อำเภอสอยดาว จังหวัดจันทบุรี)
* **ทิศตะวันตก** ติดต่อกับตำบลทับช้าง (อำเภอสอยดาว จังหวัดจันทบุรี) และตำบลวังทอง

## การแบ่งเขตการปกครอง
ตำบลวังสมบูรณ์แบ่งพื้นที่การปกครองออกเป็น 17 หมู่บ้าน ดังนี้
* **หมู่ที่ 1** บ้านวังสมบูรณ์
* **หมู่ที่ 2** บ้านวังโพธิ์ทอง
* **หมู่ที่ 3** บ้านไร่สามศรี
* **หมู่ที่ 4** บ้านแก่งสำราญ
* **หมู่ที่ 5** บ้านคลองร่วม
* **หมู่ที่ 6** บ้านซับสิงโต
* **หมู่ที่ 7** บ้านทรัพย์ภู
* **หมู่ที่ 8** บ้านคลองทราย
* **หมู่ที่ 9** บ้านซับทรายทอง
* **หมู่ที่ 10** บ้านวังสุริยา
* **หมู่ที่ 11** บ้านวังบูรพา
* **หมู่ที่ 12** บ้านวังนคร
* **หมู่ที่ 13** บ้านเขาแหลมใน
* **หมู่ที่ 14** บ้านเขาหวาย
* **หมู่ที่ 15** บ้านโพธิ์เงิน
* **หมู่ที่ 16** บ้านวังบริบูรณ์
* **หมู่ที่ 17** บ้านวังพัฒนา

## อ้างอิง

วังสมบูรณ์
วังสมบูรณ์
วังสมบูรณ์
หมวดหมู่:อำเภอวังสมบูรณ์
วิลลาซาวอย

**วิลลาซาวอย** () () เป็นที่พักอาศัยทรงโมเดิร์น ตั้งอยู่ที่พอยซี นอกเขตเมืองปารีส ประเทศฝรั่งเศส อาคารได้รับการออกแบบโดยสถาปนิกชาวสวิตเซอร์แลนด์ เลอกอร์บูซีเย ร่วมกับปิแอร์ ฌองเนเรต์ (Pierre Jeanneret) ลูกพี่ลูกน้องของเขา อาคารสร้างขึ้นระหว่างปี ค.ศ. 1928 ถึง 1931 โดยโครงสร้างทั้งหมดใช้คอนกรีตเสริมเหล็ก

อาคารแห่งนี้นับเป็นการอ้างอิงถึง ลักษณะสถาปัตยกรรม 5 ประการของเลอกอร์บูซีเย ไว้อย่างชัดเจน ซึ่งแสดงออกถึงรูปแบบสถาปัตยกรรมสมัยใหม่อย่างชัดเจน จนได้รับการยกย่องให้เป็นหนึ่งในตัวอย่างอาคารที่ได้รับการจดจำและมีชื่อเสียงที่สุด งานหนึ่งในรูปแบบอินเตอร์ชันแนลสไตล์

บ้านแห่งนี้เดิมสร้างขึ้นให้กับตระกูลซาวอย ภายหลังจากนั้นก็ได้ขายให้กับโรงเรียนท้องถื่น และกลายเป็นของรัฐบาลฝรั่งเศสในเวลาต่อมา ในปี ค.ศ. 1958 อาคารรอดจากการถูกรื้อถอนหลายครั้ง จนในเวลาต่อมาในปี ค.ศ. 1965 รัฐบาลฝรั่งเศส ได้ประกาศให้บ้านแห่งนี้เป็นอนุสรณ์สถานทางประวัติศาสตร์ ซึ่งนับเป็นงานเพียงไม่กี่ชิ้นที่ได้รับการประกาศให้เป็นอนุสรณ์สถาน ในขณะที่เลอกอร์บูซีเย ยังคงมีชีวิตอยู่ บ้านได้รับการปรับปรุงครั้งใหญ่ในช่วงระหว่างปี ค.ศ. 1985 จนถึง 1997 ปัจจุบันอาคารได้รับการดูแลโดยศูนย์อนุรักษ์โบราณสถานแห่งชาติฝรั่งเศส (Centre des monuments nationaux) และเปิดให้ผู้เข้าชมตลอดปี 

และในเดือนกรกฎาคม ค.ศ. 2016 บ้านหลังนี้รวมถึงงานออกแบบอื่น ๆ ของเลอกอร์บูซีเยก็ได้การจดทะเบียนเป็นมรดกจากองค์กรยูเนสโก

## การออกแบบ
วิลซาวอยอาจกล่าวได้ว่าเป็นงานของเลอกอร์บูซีเย ที่มีชื่อเสียงที่สุดนับตั้งแต่ทศวรรษที่ 1930 เป็นต้นมา เป็นงานที่มีอิทธพลต่อวงการโมเดิร์น หรือ อินเตอร์เนชันแนลสไตล์เป็นอย่างมาก ด้วยหลักกการสถาปัตยกรรม 5 ประการของเขา คือ
*ยกพื้นสูงจากพื้น ลอยตัว มีลักษณะเบา
*จัดแผนผังพื้นที่ใช้สอยอิสระ (free plan) เพราะใช้ผนังลอยได้
*free facade ผนังด้านนอกไม่จำเป็นต้องรับน้ำหนัก
*ใช้ roof garden มีfunctionเป็นระเบียง-สวน-ดาดฟ้าเนื่องจากเป็นFlat roof
*ใช้ ribbon window ช่องเจาะยาวแนวนอนได้

งานออกแบบนี้เลอกอร์บูซิเย ได้ออกแบบอย่างตั้งใจด้วยการออกแบบด้านทั้งสี่ของบ้าน ให้ตอบรับกับมุมมองและทิศทางของดวงอาทิตย์ ในชั้นใต้ถุนบ้าน เขาได้มิได้วางแปลนห้องสำคัญใด ๆ ลงไปนอกจาก การทำทางสัญจรให้เป็นทางเข้าหลัก มีทางลาด และบันได โรงจอดรถ ห้องคนขับรถและคนรับใช้ ในชั้นแรก ประกอบด้วย ห้องนอนใหญ่ ห้องนอนของลูกชาย ห้องนอนแขก ห้องครัว ห้องรับแขก และระเบียงภายนอก โดยห้องรับแขกได้รับการจัดวางให้หันเข้าทิศตะวันออกเฉียงใต้ ในขณะที่ระเบียง หันเข้าสู่ตะวันออก ห้องนอนลูกชาย หันเข้าสู่ทิศตะวันตกเฉียงเหนือ ส่วนห้องครัวและระเบียงส่วนบริการ จัดวางไว้ที่ทิศตะวนตกเฉียงใต้ ในชั้นที่สอง เป็นส่วนของที่ว่างโล่ง ๆ ที่ใช้เป็นส่วนอาบแดด 

ผังพื้นมีการใช้หลักการสัดส่วนทองคำ ด้วยการแบ่งผังสี่เหลี่ยมออกเป็น 16 ส่วนอย่างละเท่า ๆ กัน แบ่งออกเป็นสองฝั่งโดยรวมฟาสาดและแบ่งส่วนขยายออกเป็นตำแหน่งทางลาดและทางเข้า

## อ้างอิง

หมวดหมู่:สิ่งก่อสร้างในคริสต์ทศวรรษ 1930
หมวดหมู่:สิ่งก่อสร้างในคริสต์ศตวรรษที่ 20
หมวดหมู่:สิ่งก่อสร้างในจังหวัดอีฟว์ลีน
หมวดหมู่:สิ่งก่อสร้างโดยเลอกอร์บูซีเยในประเทศฝรั่งเศส
หมวดหมู่:อนุสรณ์สถานทางประวัติศาสตร์แห่งฝรั่งเศส
เจ้าคณะใหญ่จีนนิกาย

**เจ้าคณะใหญ่จีนนิกาย** คือเจ้าคณะใหญ่ผู้ปฏิบัติหน้าที่ในคณะสงฆ์จีนนิกายแห่งประเทศไทย รูปปัจจุบันคือพระมหาคณาจารย์จีนธรรมวชิราจารย์ (เย็นอี่) (รักษาการ) ดำรงตำแหน่งตั้งแต่ 30 มีนาคม พ.ศ. 2566

## อำนาจตามกฎหมาย
ตามข้อ 8 แห่งกฎกระทรวง ฉบับที่ 4 (พ.ศ. 2536) ออกตามความในพระราชบัญญัติคณะสงฆ์ พ.ศ. 2505 กำหนดให้เจ้าคณะใหญ่มีอำนาจหน้าที่ ดังนี้
# แต่งตั้งบรรพชิตในคณะสงฆ์เป็นเจ้าอาวาส รองเจ้าอาวาส ผู้ช่วยเจ้าอาวาส ตามหลักเกณฑ์ที่เจ้าคณะใหญ่กำหนดด้วยความเห็นชอบของสมเด็จพระสังฆราช
# แต่งตั้งบรรพชิตรูปใดรูปหนึ่งเป็นเลขานุการเจ้าคณะใหญ่ 
ตามข้อ 9 แห่งกฎกระทรวง ฉบับที่ 3 (พ.ศ. 2520) ออกตามความในพระราชบัญญัติคณะสงฆ์ พ.ศ. 2505 กำหนดให้เจ้าคณะใหญ่มีอำนาจหน้าที่ ดังนี้
# ดำเนินการปกครองให้เป็นไปตามพระธรรมวินัย ลัทธิ นิกาย กฎหมาย และพระบัญชาสมเด็จพระสังฆราช
# ควบคุมและส่งเสริมการปกครอง การศาสนศึกษา การศึกษาสงเคราะห์ การเผยแผ่พระพุทธศาสนา การสาธารณูปการ และสาธารณสงเคราะห์ ให้เป็นไปด้วยความเรียบร้อย
# วินิจฉัยการลงนิคหกรรม และวินิจฉัยข้ออุทธรณ์คำสั่ง หรือคำวินิจฉัยของบรรพชิตในตำแหน่งรองลงมา
# แก้ไขข้อขัดข้องในการปกครองคณะสงฆ์
# ปกครองบรรพชิตในคณะสงฆ์ให้เป็นไปโดยความเรียบร้อย

## พัดยศ
### พัดประจำตำแหน่งเจ้าคณะใหญ่จีนนิกาย
พัดประจำตำแหน่งเป็น พัดแฉกพุ่มข้าวบิณฑ์งาล้วน  กระจังขอบนอกฉลุลายใบเทศ ขอบในแกะเป็นลายธรรมจักร โดยรอบสามชั้น ใจกลางคาบตับแกะเป็นลายหน้าราหูใหญ่ สานเส้นทอง ขอบทอง  ยอดแกะเป็นบัวซ้อนสามชั้น  สันและคอแกะเป็นบัวกลุ่ม  ด้ามงาทั้งแท่ง

### พัดประจำตำแหน่งเจ้าคณะใหญ่จีนนิกายพิเศษ
พัดประจำตำแหน่งเป็น พัดแฉกพุ่มข้าวบิณฑ์ กระจังใบใหญ่ 5 กลีบ ริ้วไหมทองเส้นหยาบ ปักดิ้นเลื่อมทองแร่ง ลายใบเทศและลายก้ามปู พื้นแพรขาว ขอบในแพรเหลืองสลับแดง ใจกลางมีตราสัญลักษณ์ งานพระราชพิธีมหามงคลเฉลิมพระชนมพรรษาครบ 6 รอบ นมพัดปักลายหน้าราหูใหญ่ ท่ามกลางดอกบัวบาน ยอดงาแกะเป็นบัวซ้อนสามชั้น สันและคองาแกะเป็นบัวกลุ่ม ด้ามงาทั้งแท่ง

## รายนามเจ้าคณะใหญ่จีนนิกาย
คณะจีนนิกายยุคแรกยังรวมอยู่กับคณะสงฆ์ดั้งเดิม เพิ่งได้รับอำนาจในการปกครองตนเองในรัชสมัยพระบาทสมเด็จพระจุลจอมเกล้าเจ้าอยู่หัวทรงมีพระราชดำริว่า เช่นเดียวกับพวกมอญ พระเจ้าแผ่นดินแต่ก่อน ได้ทรงพระกรุณาโปรดเกล้าฯ ตั้งพระสงฆ์มอญให้มีสมณศักดิ์เหมือนอย่างพระสงฆ์ไทย จึงสมควรจะทรงตั้งพระสงฆ์จีนให้มีสมณศักดิ์ขึ้นบ้าง และมีพระเถระดำรงตำแหน่งเจ้าคณะใหญ่จีนนิกายสืบมาดั้งนี้

## อ้างอิง
รายชื่อคณะการแพทย์แผนไทยในประเทศไทย

รายชื่อสถาบันอุดมศึกษาในประเทศไทย ที่เปิดสอนวิชาการแพทย์แผนไทยและการแพทย์แผนไทยประยุกต์ โดยจะต้องได้รับการรับรองจากสภาการแพทย์แผนไทย

## หลักสูตรการแพทย์แผนไทยประยุกต์

*

## หลักสูตรการแพทย์แผนไทย

* **หมายเหตุ** จัดเรียงตามปีก่อตั้ง

## ดูเพิ่ม
* คณะวิชา

หมวดหมู่:คณะการแพทย์แผนไทย
การแพทย์แผนไทย
การแพทย์แผนไทย
มหาวิทยาลัยราชภัฏอุดรธานี ศูนย์การศึกษาบึงกาฬ

**มหาวิทยาลัยราชภัฏอุดรธานี ศูนย์การศึกษาบึงกาฬ** (อังกฤษ:UdonThani Rajabhat University Bueng Kan  Education Center) เป็นศูนย์การศึกษาแห่งหนึ่ง ของมหาวิทยาลัยราชภัฏอุดรธานี ตั้งอยู่ที จังหวัดบึงกาฬ

## ข้อมูลทั่วไป

### ประวัติ
มหาวิทยาลัยราชภัฏอุดรธานีเป็นสถาบันอุดมศึกษา ซึ่งสอดคล้องกับบทบาทหน้าที่ ตามมาตรา 7 แห่งพระราชบัญญัติมหาวิทยาลัยราชภัฏ พ.ศ. 2547 คือ ให้การศึกษาวิชาการและวิชาชีพชั้นสูง ทำการวิจัยให้บริการทางวิชาการแก่สังคม ปรับปรุงถ่ายทอดและพัฒนาเทคโนโลยี ทำนุบำรุงศิลปวัฒนธรรม ผลิตครู และส่งเสริมวิทยฐานะครูในท้องถิ่น เขตรับผิดชอบซึ่งมีจังหวัดอุดรธานี หนองคาย และหนองบัวลำภู จากการศึกษาสถาพปัญหาที่ผ่านมาพบว่า มหาวิทยาลัยราชภัฏอุดรธานีมีสถานที่ตั้งอยู่ในเขตอำเภอเมือง จังหวัดอุดรธานี ซึ่งเป็นสถานที่ให้บริการการศึกษาแก่ท้องถิ่นเพียงแห่งเดียว ทำให้ไม่สามารถให้บริการการศึกษาแก่ประชาชนและเยาวชน ในเขตรับผิดชอบของมหาวิทยาลัยราชภัฏอุดรธานีได้อย่างทั่วถึง โดยเฉพาะอย่างยิ่ง ในเขตพื้นที่ที่อยู่ห่างไกลจากที่ตั้งของมหาวิทยาลัย ด้วยเหตุนี้จังหวัดหนองคายเป็นจังหวัดที่อยู่ในเขตพื้นที่ของมหาวิทยาลัยราชภัฏอุดรธานีซึ่งประชาชนและเยาวชนส่วนใหญ่ในพื้นที่ขาดโอกาสในการศึกษาต่อในระดับที่สูงขึ้น ความสำคัญอีกประการหนึ่งได้แก่ ปัญหาเศรษฐกิจ อันเนื่องมาจากสภาพทางเศรษฐกิจของชุมชนในท้องถิ่นค่อนข้างยากจน ทำให้ไม่สามารถส่งบุตรหลานของตน ไปศึกษาต่อในมหาวิทยาลัยราชภัฏอุดรธานีที่มีที่ตั้งอยู่ไกลจากชุมชนที่อยู่อาศัย

มหาวิทยาลัยราชภัฏอุดรธานี ซึ่งรับผิดชอบการจัดการศึกษาในระดับอุดมศึกษาได้ตระหนักถึงบทบาทหน้าที่และพันธกิจในการพัฒนาบุคลากร ในสาขาอาชีพต่างๆ มหาวิทยาลัยได้คำนึงถึงการกระจายโอกาสทางการศึกษาในระดับอุดมศึกษา เพื่อตอบสนองความต้องการของชุมชน ทางมหาวิทยาลัยจึงได้การจัดตั้ง

ศูนย์การศึกษาในเขตอำเภอบึงกาฬ จังหวัดหนองคาย (ปัจจุบันเป็นอำเภอเมืองบึงกาฬ จังหวัดบึงกาฬ) การจัดตั้งมหาวิทยาลัยราชภัฏอุดรธานีมีความจำเป็นอย่างยิ่งเพื่อให้การปฏิบัติภารกิจหน้าที่ดังกล่าวบรรลุเป้าหมายได้อย่างมีประสิทธิภาพสูงสุด

หมวดหมู่:สถาบันอุดมศึกษาในจังหวัดบึงกาฬ

## หลักสูตรที่เปิดสอน
* สาขาวิชาภาษาอังกฤษ  (ศศ.บ.)
* สาขาวิชาคอมพิวเตอร์ธุรกิจ  (บธ.บ.)
* สาขาวิชารัฐประศาสนศาสตร์  (รป.บ.)

บึง
บึง
หมวดหมู่:สิ่งก่อสร้างในอำเภอเมืองบึงกาฬ
วอลเลย์บอลชายชิงแชมป์เอเชีย รุ่นอายุไม่เกิน 23 ปี 2017

**วอลเลย์บอลชายชิงแชมป์เอเชีย รุ่นอายุไม่เกิน 23 ปี 2017** () เป็นครั้งที่ 2 ของการแข่งขัน ซึ่งจัดขึ้นที่อาร์เดบิล, ประเทศอิหร่าน ระหว่างวันที่ 1–9 พฤษภาคม ค.ศ. 2017 เพื่อคัดเลือกตัวแทนทวีปเอเชีย 2 ทีม เข้าร่วมแข่งขันวอลเลย์บอลชายชิงแชมป์โลก รุ่นอายุไม่เกิน 23 ปี 2017 ที่ ไคโร, ประเทศอียิปต์

## การแบ่งกลุ่ม
การแบ่งกลุ่มโดยอาศัยอันดับจากวอลเลย์บอลชายชิงแชมป์เอเชีย รุ่นอายุไม่เกิน 23 ปี 2015 โดยเจ้าภาพและอีก 7 ทีมจะได้รับให้เป็นทีมวางของแต่ละกลุ่มโดยใช้วิธีสลับฟันปลา และอีก 4 ทีมที่เหลือได้ทำการจับฉลากเมื่อวันที่ 27 กุมภาพันธ์ ค.ศ. 2017 ณ โรงแรมดุสิต ปริ๊นเซส ศรีนครินทร์, กรุงเทพมหานคร, ประเทศไทย โดยตัวเลขในวงเล็บเป็นลำดับจากการแข่งขันเมื่อครั้งที่แล้ว 

## สนามแข่งขัน

## การตัดสินลำดับจากผลการแข่งขัน
ในการแข่งขันหากผลว่ามีผลเท่ากันจะตัดสินตามลำดับดังนี้
# จำนวนครั้งที่ชนะ
# คะแนน
# อัตราส่วนเซตที่ชนะต่อแพ้
# อัตราส่วนคะแนนที่ทำได้ในแมตช์ต่อคะแนนที่เสีย
# ผลการแข่งขันจากแมตช์สุดท้ายของทีมที่ทำการแข่งขันด้วยซึ่งเป็นทีมเดียวกัน

แมตช์ที่แข่งขัน 3–0 หรือ 3–1  ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมตช์ที่แข่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนน

## รอบแบ่งกลุ่ม

### กลุ่ม A

|}

|}

### กลุ่ม B

|}

|}

### กลุ่ม C

|}

|}

### กลุ่ม D

|}

|}

## รอบจัดอันดับ
*เวลาการแข่งขันในท้องถิ่น UTC+04:30 (ช้ากว่าไทย 4 ชั่วโมงครึ่ง)
* *คะแนนจากการแข่งขันกับทีมที่ผ่านเข้ามารอบจัดอันดับด้วยในรอบแรกจะถูกนำมารวมในการแข่งขันรอบจัดอันดับ*

### กลุ่ม E

|}

|}

### กลุ่ม F

|}

|}

### กลุ่ม H

|}

|}

## รอบสุดท้าย
### รอบจัดอันดับ 9–11

#### รอบรองชนะเลิศ

|}

#### รอบชิงอันดับที่ 9

|}

### รอบ 8 ทีมสุดท้าย

#### รอบก่อนรองชนะเลิศ

|}

#### รอบจัดอันดับ 5–8

|}

#### รอบรองชนะเลิศ

|}

#### รอบชิงอันดับที่ 7

|}

#### รอบชิงอันดับที่ 5

|}

#### รอบชิงอันดับที่ 3

|}

#### รอบชิงชนะเลิศ

|}

## อันดับการแข่งขัน

## ดูเพิ่ม
* วอลเลย์บอลหญิงชิงแชมป์เอเชีย รุ่นอายุไม่เกิน 23 ปี 2017

## อ้างอิง

หมวดหมู่:วอลเลย์บอลในปี พ.ศ. 2560
2017
วอลเลย์บอลหญิงชิงแชมป์เอเชีย รุ่นอายุไม่เกิน 23 ปี 2017

**วอลเลย์บอลหญิงชิงแชมป์เอเชีย รุ่นอายุไม่เกิน 23 ปี 2017** () เป็นครั้งที่ 2 ของการแข่งขัน ซึ่งจัดขึ้นที่นครราชสีมา, ประเทศไทย ระหว่างวันที่ 13 – 21 พฤษภาคม ค.ศ. 2017 เพื่อคัดเลือกตัวแทนทวีปเอเชีย 2 ทีม เข้าร่วมแข่งขันวอลเลย์บอลหญิงชิงแชมป์โลก รุ่นอายุไม่เกิน 23 ปี 2017 ที่ ลูบลิยานา, ประเทศสโลวีเนีย

## การแบ่งกลุ่ม
การแบ่งกลุ่มโดยอาศัยอันดับจากวอลเลย์บอลหญิงชิงแชมป์เอเชีย รุ่นอายุไม่เกิน 23 ปี 2015 โดยเจ้าภาพและอีก 7 ทีมจะได้รับให้เป็นทีมวางของแต่ละกลุ่มโดยใช้วิธีสลับฟันปลา และอีก 6 ทีมที่เหลือได้ทำการจับฉลากเมื่อวันที่ 27 กุมภาพันธ์ ค.ศ. 2017 ณ โรงแรมดุสิต ปริ๊นเซส ศรีนครินทร์, กรุงเทพมหานคร, ประเทศไทย โดยตัวเลขในวงเล็บเป็นลำดับจากการแข่งขันเมื่อครั้งที่แล้ว 

* ,  และ  ถอนทีมจากการแข่งขัน

## สนามแข่งขัน

## รอบแบ่งกลุ่ม
* เวลาในตารางการแข่งขันเป็นเวลาท้องถิ่น UTC+07:00 (ตามเวลาในประเทศไทย)

### กลุ่ม A

|}

|}

### กลุ่ม B

|}

|}

### กลุ่ม C

|}

|}

### กลุ่ม D

|}

|}

## รอบจัดอันดับ
* *คะแนนจากการแข่งขันกับทีมที่ผ่านเข้ามารอบจัดอันดับด้วยในรอบแรกจะถูกนำมารวมในการแข่งขันรอบจัดอันดับ*

### กลุ่ม E

|}

|}

### กลุ่ม F

|}

|}

### กลุ่ม G

|}

|}

### กลุ่ม H

|}

|}

## รอบชิงอันดับที่ 9–12
### รอบชิงอันดับที่ 11

|}

### รอบชิงอันดับที่ 9

|}

## รอบสุดท้าย
### สายการแข่งขัน

### รอบก่อนรองชนะเลิศ

|}

### รอบจัดอันดับ 5–8

|}

### รอบรองชนะเลิศ

|}

### รอบชิงอันดับที่ 7

|}

### รอบชิงอันดับที่ 5

|}

### รอบชิงอันดับที่ 3

|}

### รอบชิงชนะเลิศ

|}

## อันดับการแข่งขัน

## รางวัล

***ผู้เล่นทรงคุณค่า**
: มิซะกิ ยะมะอุชิ
***ตัวตบหัวเสายอดเยี่ยม**
: ชัชชุอร โมกศรี
: เจิ่น ถิ ทัญ ทวี้
***ตัวเซตยอดเยี่ยม**
: มิกิ ซุกุระอิ

***ตัวตบตรงข้ามยอดเยี่ยม**
: พิมพิชยา ก๊กรัมย์
***ตัวบล็อกยอดเยี่ยม**
: อะยะกะ ซุงิ
: หทัยรัตน์ จารัตน์
***ตัวรับอิสระยอดเยี่ยม**
: หลี่ เซี่ยงเฉิน

## ดูเพิ่ม
* วอลเลย์บอลชายชิงแชมป์เอเชีย รุ่นอายุไม่เกิน 23 ปี 2017

## อ้างอิง

หมวดหมู่:วอลเลย์บอลในปี พ.ศ. 2560
2017
ฟาร์นสเวิร์ทเฮาส์

**ฟาร์นสเวิร์ทเฮาส์** () เป็นบ้านพักอาศัยได้รับการออกแบบทางสถาปัตยกรรมและโครงสร้างโดยลูทวิช มีส ฟัน แดร์ โรเออ ระหว่างปี ค.ศ. 1945 - 1951 ภายในบ้านประกอบด้วยห้องเพียงหนึ่งห้อง ตั้งอยู่ในเขตนอกเมืองทางตะวันตกเฉียงใต้ของตัวเมืองชิคาโก ออกไปราว 55 ไมล์ (89 กิโลเมตร) ในที่ดินประะกอบด้วยเนื้อที่ทั้งหมดกว่า 60 เอเคอร์ และมีแม่น้ำฟ็อกซ์ไหลผ่านบริเวณที่ดิน อาคารประกอบด้วยโครงสร้างที่ดูโปร่งโล่ง ด้วยการใช้เหล็กและกระจกทั้งหมด ซึ่งเป็นความต้องการของเจ้าของบ้าน ดร.อีดิท ฟาร์นสเวิร์ท ผู้เชี่ยวชาญด้านไตวิทยาทีมีชื่อเสียงของเมืองชิคาโก ที่ต้องการให้มีพื้นที่สำหรับทำงานอดิเรกที่เธอชื่นชอบ เช่น เล่นไวโอลิน แปลบทกลอน และเพลิดเพลินไปกับธรรมชาติ มีส ได้ออกแบบบ้านที่มีขนาดเล็กเพียงแค่ 140 ตารางเมตร (1,500 ตารางฟุต) ด้วยรูปทรงที่เรียบง่าย ประกอบกับที่วางภายในห้องที่เน้นเรื่องของฟังก์ชัน จนในเวลาต่อมาได้รับการยกย่องให้เป็นงานระดับมาสเตอร์พีซ เป็นสัญลักษณ์แห่งงานสถาปัตยกรรมแบบอินเตอร์ชันแนลสไตล์ หรือ งาน โมเดิร์น

ฟาร์นสเวิร์ทเฮาส์ ได้รับการบรรจุเข้าสู่สิ่งสำคัญทางประวัติศาสตร์แห่งชาติ (NHL) ในปี ค.ศ. 2006 ภายหลังการบรรจุเข้าทะเบียนสิ่งสำคัญทางประวัติศาสตร์แห่งชาติ (NRHP) ในปี ค.ศ. 2004 ปัจจุบันบ้านเป็นของพิพิธภัณฑ์ประวัติศาสตร์บ้าน โดยกลุ่มอนุรักษ์โบราณสถานแห่งชาติ (NTHP)

ในเดือนกันยายน ค.ศ. 2008 บ้านถูกน้ำท่วมจากฝนตกหนักของพายุเฮอร์ริเคนไอค์ ระดับน้ำได้ขึ้นสูงราว 46 ซม. (18 นิ้ว) เหนือพื้นห้อง แต่ถึงอย่างไรก็ดีเฟอร์นิเจอร์ภายในหลายชิ้นรอดพ้นจากน้ำท่วม ซึ่งเป็นผลมาจากการออกแบบให้ยกพื้นห้องสูงขึ้น บ้านถูกปิดเพื่อการซ่อมแซมในปี ค.ศ. 2008 จนกลับมาเปิดอีกครั้งในช่วงฤดูใบไม้ผลิ ค.ศ. 2009

## องค์ประกอบในอาคาร
ฟาร์นสเวิร์ทเฮาส์ ได้รับการออกแบบช่องเปิด (หน้าต่าง) จากพื้นจรดเพดาน ด้วยแผ่นกระจกใส เพื่อเปิดรับที่ว่างด้านนอกอาคารที่เป็นธรรมชาติ รอบทิศทั่วบ้าน มีการยกระดับพื้นบ้านออกเป็นสองระดับ คือส่วนของห้อง และชานด้านอก เพื่อเป็นการลดระดับเข้าสู่ระเบียงก่อนถึงพื้น และไม่เป็นการทำให้ทางขึ้นดูสูงจนเกินไป บ้านใช้หลังคาแฟลตสแลปเรียบ ติดกับผนังบ้าน ตัวบ้านประกอบด้วยเสาทั้งหมด 8 ต้น รวมกับระเบียงด้านนอกแล้วเป็น 12 ต้น ยกสูงจากระดับดินเดิม 1.60 เมตร เพื่อแก้ปัญหาน้ำท่วมจากแม่น้ำ มีการยื่นแคนทีลิเวอร์ออกจากเสาในด้านสกัดทั้งสองฝั่ง

## ข้อวิจารณ์
เนื่องจากผนังห้องที่ปกปิดด้วยกระจกเพียงอย่างเดียว หลังคาแฟลตเหลี่ยม ขาดซึ่งความสวยงามด้านงานตกแต่ง และรวมไปถึงขาดซึ่งการทำให้ห้องอบอุ่น ตามสภาพอากาศหนาวเย็น ซึ่งต่างเป็นประเด็นที่รูปแบบอินเตอร์ชันแนลสไตล์ได้รับการโจมตีมาโดยตลอด เช่นเดียวกับงานฟาร์นสเวิร์ทเฮาส์นี้ด้วย นอกจากนี้เขายังถูกวิจารณ์เรื่องของระบบบริหารจัดการพลังงานที่ย่ำแย่มาก

แต่ถึงอย่างไรก็ดี ก็มีนักวิจารณ์บางส่วนที่กลับยกย่องงานของมีส เช่น พอล โกลด์เบอร์เกอร์ และแบร์ คามิน สองนักวิจารณ์งานสถาปัตยกรรมที่เคยได้รับรางวัลพูลิตเซอร์ ต่างยกย่องให้บ้านนี้คืองานระดับมาสเตอร์พีซ อย่างแท้จริง มันเป็นงานที่มีคุณค่าเหนือกาลเวลา สะท้อนมาจากความศรัทธาของมีสในงานสไตล์ มินิมอล ฟิลิป จอห์นสัน สถาปนิกรางวัลพริตซ์เกอร์ ก็ได้นำแรงบรรดาลใจนี้ไปใช้ออกแบบบ้านกระจก หรือ กลาสเฮาส์ ในปี ค.ศ. 1947

## อ้างอิง

หมวดหมู่:สิ่งก่อสร้างในคริสต์ทศวรรษ 1950
หมวดหมู่:สิ่งก่อสร้างในคริสต์ศตวรรษที่ 20
หมวดหมู่:สิ่งก่อสร้างในรัฐอิลลินอย
หมวดหมู่:คฤหาสน์ในสหรัฐ
หมวดหมู่:สิ่งสำคัญทางประวัติศาสตร์แห่งชาติแห่งสหรัฐอเมริกา
หมวดหมู่:สิ่งก่อสร้างโดยลูทวิช มีส ฟัน แดร์ โรเออ
ไมโล (เครื่องดื่ม)

**ไมโล** () ผลิตภัณฑ์เครื่องดื่มช็อกโกแลตมอลต์ของบริษัทเนสท์เล่ จำกัด มีเอกลักษณ์ตรงที่มีบรรจุภัณฑ์สีเขียว  ได้รับการพัฒนาสูตรขึ้นโดยทอมัส เมย์น ซึ่งทำการวิจัยคิดค้นสูตรอย่างหนักในโรงงานแห่งหนึ่งในเมืองสมิททาวน์ รัฐนิวเซาท์เวลส์ ประเทศออสเตรเลีย ในปี ค.ศ. 1934 โดยชื่อผลิตภัณฑ์นั้นได้มาจากชื่อของนักกีฬาชาวกรีกโบราณ คือ ไมโลแห่งโครตอน (กรีก: Μίλων, *Mílōn*) โดยในปี ค.ศ. 2004  บริษัทเนสท์เล่ได้ฉลองการผลิตไมโลออกขายครบรอบ 70 ปี

ในประเทศไทย ไมโลเริ่มเข้ามาจำหน่ายในประเทศในต้นปี ค.ศ. 1958 สำหรับส่วนแบ่งการตลาดของเครื่องดื่มช็อกโกแลตมอลต์หรือช็อกโกแลตร้อนในปี ค.ศ. 2007 ไมโลมีส่วนแบ่งการตลาดอยู่ที่ร้อยละ 20

## ดูเพิ่ม
* โอวัลติน
## อ้างอิง

## แหล่งข้อมูลอื่น

*เว็บไซต์ไมโลประเทศไทย 
*เว็บไซต์อย่างเป็นทางการ 

หมวดหมู่:ธุรกิจเครื่องดื่ม
หมวดหมู่:ตราสินค้าผลิตภัณฑ์เครื่องดื่ม
หมวดหมู่:นม
หมวดหมู่:เครื่องดื่มช็อกโกแลต
หมวดหมู่:ผลิตภัณฑ์ที่เปิดตัวในปี พ.ศ. 2477
เพย์แบ็ก (2017)

**เพย์แบ็ก (2017)** () เป็นการแสดงมวยปล้ำอาชีพแบบ เพย์-เพอร์-วิว (PPV) ของดับเบิลยูดับเบิลยูอี(WWE) เป็นการแสดงของนักมวยปล้ำค่ายรอว์ จัดเป็นครั้งที่5 โดยมีกำหนดจัดวันที่ 30 เมษายน 2017 ที่สนามSAP Center ที่เมืองแซนโฮเซ รัฐแคลิฟอร์เนีย สหรัฐ

## ผล

## ดูเพิ่ม
* เพย์แบ็ก
* รายชื่อรายการเพย์-เพอร์-วิวของดับเบิลยูดับเบิลยูอี

## อ้างอิง

## แหล่งข้อมูลอื่น
* 

หมวดหมู่:ดับเบิลยูดับเบิลยูอี เพย์แบ็ค
หมวดหมู่:มวยปล้ำอาชีพในปี พ.ศ. 2560
หมวดหมู่:รายการของช่องโทรทัศน์ดับเบิลยูดับเบิลยูอี เน็ตเวิร์คในปี พ.ศ. 2560
ก๋งเต๋า

** ก๋งเต๋า** มีชื่อในสำเนียงจีนกลางว่า **กงตู** (  ; ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก  แม่ทัพของอ้วนเสี้ยวซึ่งในอดีตเคยเป็นแม่ทัพของ กบฏโพกผ้าเหลือง มาก่อน

เมื่อกองทัพกบฏโพกผ้าเหลืองถูกปราบปรามจนราบคาบก๋งเต๋าจึงได้มารับใช้อ้วนเสี้ยวผู้ตรวจการแห่งกิจิ๋วใน ศึกกัวต๋อ ก๋งเต๋าถูกส่งไปช่วย เล่าปี่ ในการโจมตีเมืองยีหลำซึ่งอยู่ภายใต้การปกครองของ โจโฉ และได้ปะทะกับ แฮหัวเอี๋ยน แม่ทัพมากฝีมือของโจโฉแต่สู้กันได้ไม่นานก็ถูกแฮหัวเอี๋ยนสังหารเมื่อ ค.ศ. 200

## ดูเพิ่ม
* รายชื่อบุคคลในยุคสามก๊ก

หมวดหมู่:บุคคลในยุคสามก๊ก
หมวดหมู่:บุคคลในยุคราชวงศ์ฮั่น
หมวดหมู่:จ๊กก๊ก
เจ้าชายย็องชัง

**เจ้าชายย็องชัง** (; ; ค.ศ. 1606 — ค.ศ. 1614) พระราชโอรสองค์เดียวของพระเจ้าซ็อนโจ พระราชาลำดับที่ 14 ที่ประสูติแต่พระนางอินมก พระมเหสีองค์ที่ 2 สิ้นพระชนม์ในรัชสมัย เจ้าชายควังแฮ พระราชาลำดับที่ 15 เมื่อวันที่ 19 มีนาคม ค.ศ. 1614 ขณะพระชนมายุเพียง 7 พรรษา

## พงศาวลี



หมวดหมู่:บุคคลในยุคราชวงศ์โชซ็อน
หมวดหมู่:เจ้าชายเกาหลี
หมวดหมู่:เหยื่อฆาตกรรม
โนเกีย 3310 (พ.ศ. 2560)

**โนเกีย 3310** เป็นโทรศัพท์มือถือ ที่ผลิดโดย โนเกีย และวางจำหน่ายโดย เอชเอ็มดี โกลบอล (HMD Global) เปิดตัวเป็นครั้งแรกในงาน โมบายล์ เวิลด์ คองเกรส (Mobile World Congress (MWC)) 2017 ที่ บาร์เซโลนา ในวันที่ 26 กุมภาพันธ์ 2017 โดยได้ต้นแบบจากโนเกีย 3310 ที่เป็นที่นิยมมาก่อนในช่วงคริสต์ทศวรรษ 2000 โดยราคาของ 3310 รุ่นนี้ราคา 59 ยูโร
## อ้างอิง

3310
หมวดหมู่:ผลิตภัณฑ์ที่ออกในปี พ.ศ. 2560
ไดโนเซฟาโลซอรัส

**ไดโนเซฟาโลซอรัส** (; ความหมาย: "สัตว์เลื้อยคลานที่มีหัวน่ากลัว") เป็นสัตว์เลื้อยคลานที่สูญพันธุ์ไปแล้วตั้งแต่ยุคก่อนประวัติศาสตร์ มีชีวิตอยู่ในยุคไทรแอสซิก (ราว 245 ล้านปีก่อน) เป็นไดโนเสาร์ชนิดหนึ่งที่มีส่วนคอเรียวยาว มีเท้าที่มีครีบหรือพังผืดระหว่างนิ้วเท้า  มีส่วนหัวที่เล็ก โดยตัวอย่างต้นแบบถูกค้นพบที่มณฑลกุ้ยโจว ประเทศจีน เมื่อปี ค.ศ. 2002

ไดโนเซฟาโลซอรัส มีลำตัวยาว 4 เมตร มีคอเรียวยาว 1.7 เมตร มีส่วนหัวที่เล็ก มีครีบยาวที่นิ้วเท้า และฟันที่แหลมคมใช้สำหรับการจับปลาซึ่งเป็นอาหาร โดยซากดึกดำบรรพ์ล่าสุดที่ถูกขุดพบที่มณฑลยูนนาน ทางตอนใต้ของจีน บ่งว่า เป็นสัตว์เลื้อยคลานที่แพร่ขยายพันธุ์ด้วยการออกลูกเป็นตัว ซึ่งต่างจากสัตว์เลื้อยคลานหรืออาร์โคซอร์จำพวกอื่น เช่น นก หรือจระเข้ ด้วยพบซากตัวอ่อนในลักษณะที่ขดตัวในท่าปกติแบบเดียวกับตัวอ่อนในท้องแม่ของสัตว์เลี้ยงลูกด้วยนม และเชื่อว่ามีการกำหนดเพศของตัวอ่อนเป็นไปโดยลักษณะทางพันธุกรรมไม่ใช่อุณหภูมิเป็นตัวกำหนดเหมือนจระเข้

## อ้างอิง

## แหล่งข้อมูลอื่น

หมวดหมู่: สัตว์เลื้อยคลานที่อาศัยอยู่ในยุคไดโนเสาร์
บัลลาดาโอซอลดาเต

***บัลลาดาโอซอลดาเต***  () เป็นภาพยนตร์แนวโรแมนติกและสงคราม ของสหภาพโซเวียตกำกับโดย Grigory Chukhray ออกฉายครั้งแรกในวันที่ 1 ธันวาคม ค.ศ. 1959 ภาพยนตร์ได้รับรางวัล บริติช อะคาเดมี่ ฟิล์ม อวอร์ดส์ สาขาภาพยนตร์ยอดเยี่ยม (BAFTA Award for Best Film from any Source) ในปี 1961 และยังเคยถูกเสนอชื่อใน รางวัลออสการ์ สาขาบทภาพยนตร์ดั้งเดิมยอดเยี่ยม ในงานประกาศผลรางวัลออสการ์ ครั้งที่ 34
## นักแสดง
* วลาดีมีร์ อีวาชอฟ รับบท พลทหาร Alyosha Skvortsov
* จันนา โปโฮเรนโค รับบท Shura
* Antonina Maksimova รับบท แม่
* Nikolai Kryuchkov รับบท นายพลคนหนึ่ง
* Yevgeni Urbansky รับบท Vasya
* Elza Lezhdey รับบท ภรรยาของ Vasya
* Aleksandr Kuznetsov รับบท Gavrilkin
* Yevgeni Teterin รับบท ร้อยโท
* V. Markova รับบท Liza (ภรรยาของ Pavlov)
* Marina Kremnyova รับบท Zoya (เด็กสาวข้างบ้าน)
* Vladimir Pokrovsky รับบท Pavlov's invalid father
* เกออร์กี ยูมาตอฟ รับบท สิบเอกที่ให้สบู่ก้อน
* Gennadi Yukhtin รับบท พลทหาร Seryozha Pavlov
* Valentina Telegina รับบท หญิงแก่ขับรถบรรทุก
* Lev Borisov รับบท Joking soldier on train
## แหล่งข้อมูลอื่น
* 
* 
* Criterion Collection essay by Vida Johnson
* 
หมวดหมู่:ภาพยนตร์โซเวียต
หมวดหมู่:ภาพยนตร์ที่มีเนื้อหาเกี่ยวกับสงครามโลกครั้งที่ 2
หมวดหมู่:ภาพยนตร์รัสเซีย
สยามสแควร์ (แก้ความกำกวม)

**สยามสแควร์** สามารถหมายถึง
* **[[สยามสแควร์]]** - ศูนย์การค้าแนวราบในประเทศไทย
* **[[สยามสแควร์ (ภาพยนตร์ พ.ศ. 2527)]]** - ภาพยนตร์โดย ศุภักษร
* **[[สยามสแควร์ (ภาพยนตร์ พ.ศ. 2560)]]** - ภาพยนตร์โดย ไพรัช คุ้มวัน
เตียวเอี๋ยน

**เตียวเอี๋ยน** มีชื่อในภาษาจีนกลางว่า **จาง เยียน** (;  คริสต์ทศวรรษ 180–205) ชื่อเกิด **ฉู่ เอี๋ยน** มีอีกชื่อว่า **จาง เฟย์เยี่ยน** เป็นหัวหน้าโจรเขาเอ๊งสันในช่วงปลายราชวงศ์ฮั่นตะวันออกของจีน เขาไต่เต้าจากกบฏท้องถิ่นไปเป็นผู้ปกครองสมาพันธ์ที่สามารถต่อต้านราชสำนักฮั่นและสามารถรักษาอำนาจที่ฉางชานเอาไว้ได้ จนกระทั่งเขายอมจำนนต่อโจโฉ แล้วได้รับมอบอำนาจที่เหลืออยู่แก่ครอบครัวของตน

## ชีวิต
เดิมมีชื่อว่าฉู่เอี๋ยน มาจากอำเภอเจิ้งติ้ง ฉางชานจฺวิ้น ซึ่งอยู่รอบบริเวณอำเภอเจิ้งติ้ง มณฑลเหอเป่ย์ในปัจจุบัน เขารวบรวมกองทัพในช่วงกบฏโผกผ้าเหลืองและเข้าปล้นสะดมที่ Shanze จากนั้นจึงเข้าร่วมกับกองโจรของจาง หนิวจฺเหว () โดยมีหนิวจฺเหวเป็นผู้บัญชาการระดับสูงกว่า เมื่อกลุ่มโจรเข้ารุกรานจู้ลู่จฺวิ้นใน ค.ศ. 185 และโจมตี Yingtao จาง หนิวจฺเหวได้รีบบาดเจ็บอย่างหนักจากลูกธนู ก่อนที่เขาเสียชีวิต จางสั่งให้คนของเขาเชื่อฟังต่อฉู่เอี๋ยนในฐานะผู้นำคนใหม่ของพวกเขา ดังนั้น ฉู่เอี๋ยนจึงเปลี่ยนชื่อสกุลจาก "ฉู่" เป็น "เตียว" (จาง) เพื่อให้เกียรติแด่จาง หนิวจฺเหว

ฝ่ายสมาพันธ์ของเตียวเอี๋ยนแข็งแกร่งมากขึ้น จนกล่าวกันว่ามีผู้คนถึงหนึ่งล้านคน ทำให้กลายเป็นที่รู้จักในนามโจรเขาเอ๊งสันและปฏิบัติการเป็นสมาพันธ์กองโจรในทิวเขาไท่หาง ซึ่งทำให้พวกเขาสามารถเข้าถึงเหอเน่ย์และมณฑลเป๊งจิ๋ว Ji และ Yan

ใน ค.ศ. 199  ทางฝ่าย กองซุนจ้าน ได้ขอความช่วยเหลือจากเตียวเอี๋ยนซึ่งเตียวเอี๋ยนได้ตอบรับความช่วยเหลือและได้เคลื่อนทัพออกมาแต่ก่อนจะไปถึงกองซุนจ้านก็ถูกปราบเสียก่อน

ค.ศ. 204 เตียวเอี๋ยนได้ทำสัญญากับ โจโฉ เพื่อช่วยปราบ อ้วนถำ และ อ้วนซง บุตรชายทั้งสองของ อ้วนเสี้ยว โดยโจโฉได้แต่งตั้งให้เตียวเอี๋ยนเป็นแม่ทัพดูแลภาคเหนือ

ใน ค.ศ. 205 หลังจากที่กองทัพของอ้วนถำและอ้วนซงถูกปราบจนราบคาบเตียวเอี๋ยนจึงได้ยอมแพ้ต่อโจโฉอย่างเป็นทางการ

## ในวัฒนธรรมร่วมสมัย
เตียวเอี๋ยนปรากฏตัวในโททัลวอร์: ทรีคิงดัมส์ โดยนำกลุ่มโจรเป็นของตนเอง

## ดูเพิ่ม
* รายชื่อบุคคลในยุคสามก๊ก

## อ้างอิง

### ผลงาน

*

## อ่านเพิ่ม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* 
* เผย์ ซงจือ (คริสต์ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).
* ซือหม่า กวาง (1084). *[[จือจื้อทงเจี้ยน]]*.

หมวดหมู่:กองซุนจ้านและผู้เกี่ยวข้อง
หมวดหมู่:ขุนพลของโจโฉ
ไทยวีเมนส์ลีก

**ไทยวีเมนส์ลีก** (Thai Women's League) เป็นการแข่งขันฟุตบอลหญิงลีกสูงสุดในประเทศไทย มีสโมสรเข้าร่วมแข่งขันทั้งหมด 8 ทีม

## ประวัติ
การแข่งขันฟุตบอลหญิงชิงชนะเลิศแห่งประเทศไทย มีการแข่งขันครั้งแรกในปี พ.ศ. 2519 โดย ชมรมฟุตบอลหญิงแห่งประเทศไทย ในพระอุปถัมภ์ฯ ต่อมาสมาคมกีฬาฟุตบอลแห่งประเทศไทย ในพระบรมราชูปถัมภ์ ได้เข้ามาจัดการแข่งขันเองในช่วงทศวรรษที่ 2530 ภายหลังจากชมรมฟุตบอลหญิงแห่งประเทศไทยฯ ยุติบทบาท

กระทั่งในปี พ.ศ. 2550 สมาคมฟุตบอลแห่งประเทศไทยฯ ได้เปลี่ยนการแข่งขันฟุตบอลหญิงชิงชนะเลิศแห่งประเทศไทย จากเดิมเป็นการแข่งขันในระบบแพ้คัดออกเป็นระบบลีก โดยมีเงินรางวัลสำหรับทีมชนะเลิศในระดับไทยพรีเมียร์ลีก จำนวน 7 แสนบาท และทีมชนะเลิศในระดับดิวิชัน 1 3.5 แสนบาท โดยจะมีรางวัลพิเศษรางวัลละ 5,000 บาท ประกอบด้วย ผู้ฝึกสอนยอดเยี่ยม, ดาวซัลโว, ผู้รักษาประตู, กองหลัง และ กองกลางยอดเยี่ยม โดยมอบหมายให้ บังอร เบ็ญจาธิกุล เป็นประธานฝ่ายจัดการแข่งขันลีก

ต่อมาในปี พ.ศ. 2565 สมาคมกีฬาฟุตบอลแห่งประเทศไทย ในพระบรมราชูปถัมภ์ ได้ปรับเปลี่ยนรูปแบบการแข่งขันไทยวีเมนส์ลีกอีกครั้ง จากเดิมที่แข่งขันในสนามกลาง กลายเป็นฟุตบอลลีกอาชีพเต็มรูปแบบ คือมีการแข่งขันแบบ เหย้า-เยือน และมีสนามฟุตบอลของแต่ละทีมเป็นของตนเอง

จากนั้นในวันที่ 27 กุมภาพันธ์ 2567 นวลพรรณ ล่ำซำ นายกสมาคมกีฬาฟุตบอลแห่งประเทศไทย ได้เป็นประธานจัดงานแถลงข่าวเปิดฤดูกาลฟุตบอล ไทยวีเมนส์ลีก ฤดูกาล 2567 ซึ่งแบ่งออกเป็น 2 ดิวิชันคือ ดิวิชัน 1 และ ดิวิชัน 2 โดยจะเปิดฤดูกาลในวันที่ 2 มีนาคม 2567 นอกจากนี้ทีมแชมป์ดิวิชัน 1 ยังจะได้สิทธิ์เข้าแข่งขัน เอเอฟซีแชมเปียนส์ลีก 2024 รอบคัดเลือก เป็นครั้งแรก

## สโมสรที่เข้าร่วม (ฤดูกาล 2569)
### ไทยวีเมนส์ลีก 1 (8 ทีม)
* กรุงเทพมหานคร
* นครสวรรค์
* บีอาร์ยู บุรีราษฎร์ อะคาเดมี่
* มหาวิทยาลัยเกษมบัณฑิต
* โรงเรียนกีฬาจังหวัดชลบุรี
* โรงเรียนกีฬาจังหวัดจังหวัดนครศรีธรรมราช
* บัณฑิตเอเชีย
* ชลบุรี

### ไทยวีเมนส์ลีก 2 (8 ทีม)
* พระนคร
* บีจี พีทียู ท่าโขลง
* โรงเรียนกีฬากรุงเทพมหานคร
* โรงเรียนกีฬาจังหวัดขอนแก่น
* โรงเรียนนาหลวง
* ศรีสะเกษ
* สุรินทร์ หินโคน ยูไนเต็ด
* แอลพีเอส เขลางค์ ยูไนเต็ด

## ทำเนียบสโมสรชนะเลิศ
### ไทยวีเมนส์ลีก 1

### ไทยวีเมนส์ลีก 2

## สโมสรที่เคยเข้าร่วมแข่งขัน
* สโมสรฟุตบอลหญิงธุรกิจบัณฑิตย์
* สโมสรฟุตบอลหญิงโรงเรียนกีฬาจังหวัดศรีสะเกษ
* โรงเรียนกีฬาจังหวัดลำปาง
* ทหารอากาศ
* บีเอสแอล ดับเบิ้ลยู เอฟซี
* ลพบุรี ซิตี้ (หญิง)
* โรงเรียนกีฬาจังหวัดนครสวรรค์ ไทเกอร์ สปอร์ต คลับ
* โรงเรียนเฉลิมพระเกียรติสมเด็จพระศรีนครินทร์ สมุทรสาคร
* มหานครขอนแก่น
* หลังสวน ซิตี้

## ดูเพิ่ม
* เอเอฟซีวิมินส์แชมเปียนส์ลีก

## อ้างอิง


หมวดหมู่:ลีกกีฬาหญิงในประเทศไทย
หมวดหมู่:ลีกกีฬาอาชีพในประเทศไทย
หมวดหมู่:ฟุตบอลหญิงลีกสูงสุด
หมวดหมู่:การแข่งขันฟุตบอลลีกในประเทศไทย
หมวดหมู่:ลีกกีฬาที่ก่อตั้งในปี พ.ศ. 2552
เตียวฮ่อง

**เตียวฮ่อง** (เสียชีวิต  ตุลาคม ค.ศ. 184) มีชื่อในภาษาจีนกลางว่า **เจ้า หง** () เป็นขุนพลของกบฏโพกผ้าเหลืองในช่วงปลายยุคราชวงศ์ฮั่นตะวันออก (東漢 *ตงฮั่น*) เป็นผู้นำของกบฏโพกผ้าเหลืองในเมืองลำหยง (南陽郡 *หนานหยางจฺวิ้น*) เดิมเตียวฮ่องเป็นผู้ใต้บังคับบัญชาของจาง ม่านเฉิง (張曼成) หลังจาง ม่านเฉิงถูกฉิน เจี๋ย (秦頡) เจ้าเมืองลำหยงสังหาร เตียวฮ่องจึงขึ้นเป็นผู้นำกบฏโพกผ้าเหลืองในเมืองลำหยงแทนที่จาง ม่านเฉิง

## ประวัติ
เมื่อ ค.ศ. 184 ในรัชสมัยพระเจ้าเลนเต้ (漢靈帝 *ฮั่นหลิงตี้*) แห่งราชวงศ์ฮั่นตะวันออก (東漢 *ตงฮั่น*) กบฏโพกผ้าเหลืองก่อการขึ้นในหลายมณฑล ในวันที่ 24 มีนาคมปีนั้น กบฏโพกผ้าเหลืองในเมืองลำหยง (南陽郡 *หนานหยางจฺวิ้น*) มณฑลเกงจิ๋ว (荊州 *จิงโจว*) นำโดยจาง ม่านเฉิง (張曼成) สังหารฉู่ ก้ง (褚貢) เจ้าเมือง (太守 *ไท่โฉ่ว*) ของเมืองลำหยง และยึดอำเภออ้วนเซีย (宛城 *หว่านเฉิง*; ปัจจุบันคือเขตหว่านเฉิง นครหนานหยาง มณฑลเหอหนาน) ซึ่งเป็นอำเภอเอกของเมืองลำหยง ฉิน เจี๋ย (秦頡) ผู้รับตำแหน่งเจ้าเมืองของเมืองลำหยงถัดจากฉู่ ก้ง รวบรวมกำลังพลในท้องถิ่นเมืองลำหยงเข้าโจมตีจาง ม่านเฉิงจนเอาชนะได้และสังหารจาง ม่านเฉิงในช่วงระหว่างวันที่ 26 มิถุนายนถึง 25 กรกฎาคม หลังการเสียชีวิตของจาง ม่านเฉิง กบฏโพกผ้าเหลืองในเมืองลำหยงที่เหลืออยู่ได้ตั้งให้เตียวฮ่องซึ่งเป็นผู้ใตับังคับบัญชาของจาง ม่านเฉิงขึ้นเป็นผู้นำแทน เตียวฮ่องรวบรวมกำลังพลได้มากกว่า 100,000 คนและยึดอำเภออ้วนเซียเป็นฐานที่มั่น  จูฮี (朱儁 *จู จฺวิ้น*) ขุนพลราชองครักษ์ฝ่ายซ้าย (左中郎將 จั่วจงหลางเจี้ยง) แม่ทัพทัพหลวงของราชวงศ์ฮั่นในการปราบกบฏโพกผ้าเหลือง ได้ประสานทัพกับฉิน เจี๋ยและชีจิ๋วเป๋ง (徐璆 *สฺวี ฉิว*) ผู้เป็นข้าหลวงมณฑล (刺史 *ชื่อฉื่อ*) ของมณฑลเกงจิ๋ว เบ็ดเสร็จมีกำลังพล 18,000 นายยกเข้าล้อมเตียวฮ่องที่อำเภออ้วนเซียตั้งแต่ประมาณเดือนกรกฎาคม ถึงประมาณเดือนตุลาคม ท้ายที่สุดจูฮียกทัพเข้าโจมตีเตียวฮ่องและสังหารเตียวฮ่องได้สำเร็จ

## ในนวนิยาย ''สามก๊ก''
ในนวนิยายอิงประวัติศาสตร์ในคริสต์ศตวรรษที่ 14 เรื่อง*[[สามก๊ก]]* (三國演義 *ซานกั๋วเหยี่ยนอี้*) เตียวฮ่องมีบทบาทในตอนที่ 2 ของนวนิยาย โดยเตียวฮ่องร่วมกับฮั่นต๋ง (韓忠 *หาน จง*) และซุนต๋ง (孫仲 *ซุน จ้ง*) เข้ายึดอำเภออ้วนเซียเป็นฐานที่มั่นในการรบกับจูฮีและเล่าปี่ (劉備 *หลิว เป้ย์*) ที่นำกำลังมาปิดล้อม ท้ายที่สุดในระหว่างที่รบต้านทัพราชวงศ์ฮั่นที่ยกเข้าตีอ้วนเซีย 3 ด้าน เตียวฮ่องก็ถูกสังหารโดยซุนเกี๋ยน (孫堅 *ซุน เจียน*) ซึ่งนำกำลังพลมาหนุนช่วยจูฮี

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม
* ฟ่าน เย่ (คริสต์ศตวรรษที่ 5). *[[โฮ่วฮั่นชู]]*.
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*).

หมวดหมู่:กบฏโพกผ้าเหลือง
หมวดหมู่:บุคคลในยุคราชวงศ์ฮั่นที่ถูกสังหารในยุทธการ
ฟุตซอลไทยลีก

**ฟุตซอลไทยลีก** () เป็นการแข่งขันฟุตซอลลีกอาชีพสูงสุดในประเทศไทย จัดการแข่งขันโดยสมาคมฟุตบอลแห่งประเทศไทย โดยเริ่มการแข่งขันครั้งแรกเมื่อปี พ.ศ. 2549 ปัจจุบันมีสโมสรเข้าร่วมแข่งขันทั้งสิ้น 14 ทีม สโมสรที่ชนะเลิศในฤดูกาลล่าสุด คือ ห้องเย็นท่าข้าม

## ประวัติ
ประเทศไทยได้มีการจัดการแข่งขันฟุตซอล 5 คน ขึ้นครั้งแรกในปี พ.ศ. 2540 ด้วยความร่วมมือจากหลาย ๆ ฝ่ายที่ช่วยกันผลักดันกีฬาชนิดนี้ให้ได้รับความนิยมมากขึ้น ไม่ว่าจะเป็นสมาคมฟุตบอลแห่งประเทศไทยในพระบรมราชูปถัมภ์ กรุงเทพมหานคร การกีฬาแห่งประเทศไทย และเดอะมอลล์ กรุ๊ป จำกัด ร่วมกันจัดการแข่งขันฟุตซอล 5 คน ในรายการ **STAR IN DOOR SOCCER 1997** เมื่อ 12–21 กรกฎาคม 2540 ณ เดอะมอลล์ บางกะปิ โดยมี 12 สโมสรจากไทยแลนด์ลีกเข้าร่วมการแข่งขัน และ สโมสรการท่าเรือแห่งประเทศไทย ได้รับตำแหน่งชนะเลิศ 

ในปีต่อมาได้จัดการแข่งขันฟุตซอล 5 คน ขึ้นอีกเป็นครั้งที่ 2 ในครั้งนี้ สโมสรกรุงเทพมหานคร ชนะ สโมสรการท่าเรือแห่งประเทศไทย 

ต่อมาในปี 2543 ได้มีการจัดการแข่งขันฟุตซอลขึ้นเป็นครั้งที่ 3 โดยมีการแข่งขันรอบคัดเลือกในแต่ละภาคเพื่อนำทีมชนะเลิศและรองชนะเลิศมาแข่งขันกับทีมสโมสรชั้นนำจากไทยลีก ในการแข่งขันฟุตซอลชิงชนะเลิศแห่งประเทศไทย 

### ชื่อรายการแข่งขัน

* ครั้งที่ 1 (2549/2550) : ทีโอทีไทยแลนด์ฟุตซอลลีก (TOT Thailand Futsal League)
* ครั้งที่ 2-8 (2550/2551 - 2552) : ไทยแลนด์ฟุตซอลลีก (Thailand Futsal League)
* ครั้งที่ 4 (2553 - 2555) : ยูเอสเอ็มไทยแลนด์ฟุตซอลลีก (USM Thailand Futsal League)
* ครั้งที่ 7-8 (2557 - 2558) : ฟุตซอลไทยแลนด์พรีเมียร์ลีก (Futsal Thailand Premier League)
* ครั้งที่ 9-12 (2559-2562) :  เอไอเอสฟุตซอลไทยแลนด์ลีก (AIS Futsal Thailand League)
* ครั้งที่ 13-16 (2563-2566) :  ฟุตซอลไทยลีก (Futsal ThaiLeague)
* ครั้งที่ 17 (2567-ปัจจุบัน) :  MEAฟุตซอลไทยลีก (MEA Futsal ThaiLeague)


ไฟล์:TOT_Thailand_Futsal_League.png| ทีโอทีไทยแลนด์ฟุตซอลลีก  (2549/2550)
ไฟล์:TFL_logo1.png|ไทยแลนด์ฟุตซอลลีก  (2550/2551 - 2552)
ไฟล์:TFL Logo 2010.jpg| ยูเอสเอ็มไทยแลนด์ฟุตซอลลีก  (2553 - 2555)
ไฟล์:Futsal TPL 2014.jpg| ฟุตซอลไทยแลนด์พรีเมียร์ลีก  (2557 - 2558)
ไฟล์:AIS TFL 1.png| เอไอเอสฟุตซอลไทยแลนด์ลีก  (2559 - 2560)
ไฟล์:AIS TFL 2.png| เอไอเอสฟุตซอลไทยลีก  (2561 - 2562)



### เครือข่ายถ่ายทอดโทรทัศน์
* ครั้งที่ 5-7 : ไลฟ์ทีวี (ฟุตบอล พลัส)
* ครั้งที่ 8 :  สยามอินเตอร์มัลติมีเดีย(เอสเอ็มเอ็มทีวี) / จีเอ็มเอ็มแซต (จีเอ็มเอ็ม ฟุตบอล พลัส , จีเอ็มเอ็ม ฟุตบอล เอ็กซ์ตร้า) / ซีทีเอช
* ครั้งที่ 9-13 : ไทยรัฐทีวี / เอไอเอส (แอปพลิเคชัน เอไอเอส เพลย์ และกล่อง เอไอเอส เพลย์ บ๊อกซ์)
* ครั้งที่ 14 : ทีสปอร์ตส์ 7 / เอไอเอส (แอปพลิเคชัน เอไอเอส เพลย์ และกล่อง เอไอเอส เพลย์ บ๊อกซ์)
* ครั้งที่ 18 : ทรูวิชั่นส์ (แอปพลิเคชัน ทรูวิชั่นส์ นาว)
## สโมสรชนะเลิศการแข่งขัน

## สโมสรที่เข้าร่วมฟุตซอลไทยลีก (ฤดูกาล 2568)
* ห้องเย็นท่าข้าม
* การท่าเรือ เอเอสเอ็ม
* บลูเวฟ ชลบุรี
* แบล็คเพิร์ล ยูไนเต็ด
* ธรรมศาสตร์ สแตลเลี่ยน
* แบงค็อก บีทีเอส
* ม.ราชภัฏเพชรบุรี​
* ม.เกษมบัณฑิต
* สุราษฏร์ธานี
* นนทบุรี ฟุตซอลคลับ
* วายเอฟเอ ศรีราชา
* ราชนาวี
* เอสแบค-นอร์ทกรุงเทพ
* ศรีนครินทรวิโรฒ ไอมาเน่

## ดูเพิ่ม
* ฟุตซอลไทยแลนด์ลีกดิวิชัน 1

## แหล่งข้อมูลอื่น
* เว็บไซต์อย่างเป็นทางการ
* Futsal Thailand - ฟุตซอลไทยแลนด์ ทางเฟซบุ๊ก

หมวดหมู่:ฟุตซอลลีกสูงสุด
หมวดหมู่:ลีกกีฬาในประเทศไทย
หมวดหมู่:ลีกกีฬาอาชีพในประเทศไทย
หมวดหมู่:การแข่งขันฟุตบอลลีกในประเทศไทย

หมวดหมู่:ฟุตซอลในประเทศไทย
หมวดหมู่:ลีกกีฬาที่ก่อตั้งในปี พ.ศ. 2549
เจาจิ๋ว

**เจาจิ๋ว**, **เจียวจิ๋ว**, **เจียวจุย**, **ต้าจิ๋ว** หรือ**เตียวเจียว** ( ค.ศ. 199 - 270) มีชื่อในภาษาจีนกลางว่า **เฉียว โจว** () ชื่อรอง **ยฺหวิ่นหนาน** () เป็นนักดาราศาสตร์ นักประวัติศาสตร์ ขุนนางและนักเขียนของรัฐจ๊กก๊กในยุคสามก๊กของจีน เดิมเจาจิ๋วรับใช้เล่าเจี้ยงเจ้ามณฑลเอ๊กจิ๋ว (ครอบคลุมพื้นที่มณฑลเสฉวนและนครฉงชิ่งในปัจจุบัน) ในช่วงปลายยุคราชวงศ์ฮั่นตะวันออกก่อนจะกลายมาเป็นขุนนางของขุนศึกเล่าปี่ผู้ก่อตั้งรัฐจ๊กก๊กในปี ค.ศ. 221 เจาจิ๋วมีชื่อเสียงจากการเป็นอาจารย์ให้กับขุนนางจ๊กก๊ก (และภายหลังเป็นอาจารย์ให้กับขุนนางของวุยก๊กและราชวงศ์จิ้นตะวันตก) หลายคน เช่น ตันซิ่ว (陳壽 *เฉิน โช่ว*), หลัว เซี่ยน (羅憲), ตู้ เจิ่น (杜軫), เหวิน ลี่ (文立) และหลี่ มี่ (李密)

ในช่วงชีวิตของเจาจิ๋ว เจาจิ๋วถูกมองว่าขาดความสามารถและไม่ได้รับการเคารพจากเพื่อนขุนนางหลายคน  มีเพียงหยาง ซี่ (楊戲) ที่ยกย่องเจาจิ๋วอย่างสูง ครั้งหนึ่งหยาง ซี่กล่าวว่า "ทั้งเราและคนรุ่นหลังไม่สามารถเทียบเท่าผู้อาวุโสท่านนี้ได้" หยาง ซี่จึงได้รับการยกย่องจากผู้ที่ยอมรับความสามารถของเจาจิ๋วเช่นกัน

เจาจิ๋วรับราชการในราชสำนักจ๊กก๊กมาตั้งแต่เมื่อเล่าปี่ขึ้นครองราชย์ (ค.ศ. 221) จนถึงการล่มสลายของจ๊กก๊กในปี ค.ศ. 263 เจาจิ๋วเป็นที่จดจำว่าเป็นผู้ทูลโน้มน้าวให้เล่าเสี้ยนจักรพรรดิจ๊กก๊กยอมจำนนต่อวุยก๊กในปี ค.ศ. 263 

## ประวัติ
เจาจิ๋วเป็นชาวอำเภอซีชง (西充縣 *ซีชงเซี่ยน*) เมืองปาเส (巴西郡 *ปาซีจฺวิ้น*) ซึ่งปัจจุบันคืออำเภอหนานปู้ (南部縣 *หนานปู้เซี่ยน*) มณฑลเสฉวน 

บิดาของเจาจิ๋วชื่อเฉียว ปิน (譙𡸫) ชื่อรอง หรงฉื่อ (榮始) เชี่ยวชาญคัมภีร์*[[ช่างชู]]* (尚書) รวมถึงคัมภีร์อื่น ๆ และตำรา*ถู* (圖) กับ*เว่ย์* (緯)  ที่ว่าการเมืองและที่ว่าการมณฑลเชิญเฉียว ปินมารับราชการ แต่เฉียว ปินปฏิเสธทั้งหมด ที่ว่าการมณฑลแต่งตั้งให้เฉียว ปินเป็นเจ้าหน้าที่ผู้ช่วยเพื่อนอาจารย์ (師友從事 *ชือโหย่งฉงชื่อ*) เป็นการชั่วคราว 

เจาจิ๋วกำพร้าบิดาตั้งแต่อยู่ในวัยเด็ก อาศัยอยู่กับมารดาและพี่ชาย  เมื่อเจาจิ๋วเติบโตขึ้นชอบศึกษาคัมภีร์โบราณ ครอบครัวเจาจิ๋วมีฐานะยากจนแต่เจาจิ๋วก็ยังไม่หางานทำ เอาแต่ท่องตำราและมีความสุขกับการหัวเราะเพียงลำพังจนลืมกินลืมนอน เจาจิ๋วศึกษาหกคัมภีร์อย่างลึกซึ่ง เชี่ยวชาญการเขียนอักษรวิจิตร มีความรู้ด้านดาราศาสตร์แต่ไม่สนใจมากนัก เจาจิ๋วไม่ค่อยสนใจของนักปราชญ์หลายคนจึงไม่ได้อ่านทั้งหมด เจาจิ๋วมีร่างสูง 8 ฉื่อ (尺) มีรูปร่างหน้าตาเรียบง่าย มีนิสัยจริงใจไม่เติมแต่ง เจาจิ๋วไม่มีทักษะการโต้วาทีอย่างมีไหวพริบ แต่มีความรู้ในเชิงลึกและมีความฉลาดจากภายใน

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* เผย์ ซงจือ (คริสต์ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).
* ล่อกวนตง (คริสต์ศตวรรษที่ 14). *[[สามก๊ก]]* (*ซันกั๋วเหยี่ยนอี้*).

หมวดหมู่:ขุนนางของจ๊กก๊ก
หมวดหมู่:บุคคลจากวุยก๊ก
หมวดหมู่:ข้าราชการในยุคราชวงศ์จิ้น
หมวดหมู่:นักประวัติศาสตร์ของจ๊กก๊ก
เฟรนช์เฮาส์

**เฟรนช์เฮาส์** () เป็นแนวดนตรีเฮาส์ที่เกิดขึ้นจากศิลปินฝรั่งเศส ซึ่งเป็นที่นิยมในช่วงปลายทศวรรษที่ 1990 และทศวรรษที่ 2000 ในวงการเพลงแดนซ์ของยุโรปและในรูปแบบแนวยุโรดิสโก้ บางครั้งเฟรนช์เฮาส์มีชื่ออื่นเรียกว่า *เฟรนซ์ทัช* (French touch) *ฟิลเตอร์เฮาส์* (filter house) และ เทกฟังก์ (tekfunk) ดนตรีมีลักษณะที่มักจะใช้ฟิลเตอร์และเฟเซอร์เอฟเฟกต์คู่กับการแซมเพิลเพลงดิสโก้ของอเมริกันหรือยุโรปในปลายยุค 1970 และต้นยุค 1980 (หรือท่อนฮุกได้แรงบันดาลใจจากแซมเพิลดั้งเดิม) ซึ่งเป็นการทับเสียงเพลงดิสโก้ดั้งเดิมไป จังหวะของเพลงส่วนใหญ่มีลักษณะเป็นจังหวะ 4/4 ที่มีช่วงเทมโป 110-130 รอบต่อนาที

ศิลปินเฟรนช์เฮาส์ที่มีชื่อเสียงเช่น Daft Punk, Cassius, The Supermen Lovers, Modjo, Justice และ Etienne de Crecy

## อ้างอิง

หมวดหมู่:ดนตรีเฮาส์
ไดกิ้น

**ไดกิ้น**  () เป็นบริษัทข้ามชาติของญี่ปุ่น เป็นหนึ่งในผู้ผลิตเครื่องปรับอากาศและระบบทำความเย็นที่ใหญ่ที่สุดของโลก ก่อตั้งเมื่อปี ค.ศ. 1924 ในชื่อ Osaka Kinzoku Kogyosho LP โดยนายอากิระ ยามาดะ มีสำนักงานใหญ่ที่นครโอซากะ เป็นบริษัทที่คิดค้นสารทำความเย็น R-410A ร่วมกับบริษัท Carrier ของสหรัฐอเมริกา นอกเหนือไปจากเครื่องปรับอากาศและระบบทำความเย็นแล้ว ไดกิ้นยังมีผลิตภัณฑ์อื่น ๆ อาทิ ชิ้นส่วนอากาศยาน, ตัวดับเพลิงในเครื่องยนต์เจ็ต, อุปกรณ์ระบบหายใจทางการแพทย์, อุปกรณ์ระบบไฮดรอลิก, เคมีภัณฑ์ ตลอดจนยุทธภัณฑ์อย่าง กระสุนปืน, หัวรบสำหรับขีปนาวุธ, ระเบิดมือ เป็นต้น

การขายสินค้าในต่างประเทศมีอัตราส่วนประมาณ 70% และพนักงานประมาณ 80% ทำงานนอกประเทศญี่ปุ่น ตราสารทุนจดทะเบียนของไดกิ้นเป็นส่วนประกอบของดัชนี Nikkei Stock Average, TOPIX Core30 และ JPX-Nikkei Index 400

## ไดกิ้นในประเทศไทย
สำหรับในประเทศไทย บริษัท สยามไดกิ้นเซลส์ จำกัด ซึ่งเป็นบริษัทตัวแทนจำหน่ายในประเทศไทย ได้เลือก แบรี่-ณเดชน์ คูกิมิยะ เป็นพรีเซ็นเตอร์ตั้งแต่กลางปี 2558 กระทั่งมีการต่อสัญญาในช่วงต้นปี 2562 ต่อมาในต้นปี 2566 ไดกิ้นได้ดึงตัว บิวกิ้น-พุฒิพงศ์ อัสสรัตนกุล เป็นพรีเซ็นเตอร์คนใหม่คู่กับณเดชน์เพื่อช่วยขยายฐานกลุ่มลูกค้ารุ่นใหม่

ในวันที่ 4 ธันวาคม พ.ศ. 2568 บริษัท ไดกิ้น อินดัสทรีส์ (ประเทศไทย) จำกัด ประกาศใช้มาตรการ **"ปิดงานงดจ้าง"** (หมายถึงการไม่ให้พนักงานทำงานเป็นการชั่วคราวและไม่มีสิทธิ์ได้รับจ่ายค่าจ้าง) โดยมีผลตั้งแต่วันที่ 6 ธันวาคม 2568 เวลา 08:00 น. เป็นต้นไป สืบเนื่องมาจากสาเหตุมาจากข้อพิพาทกับสหภาพแรงงานไดกิ้นนอมตะรักษ์เสรี กับ พนักงานประนอมข้อพิพากแรงงานจังหวัดชลบุรี ในเรื่องโบนัสประจำปี ซึ่งผลการเจรจา คือ ไม่สามารถตกลงกันได้ 

## อ้างอิง

หมวดหมู่:บริษัทจดทะเบียนในตลาดหลักทรัพย์โตเกียว
หมวดหมู่:บริษัทจดทะเบียนในตลาดหลักทรัพย์โอซากะ
หมวดหมู่:บริษัทของญี่ปุ่น
หมวดหมู่:บริษัทญี่ปุ่นที่ก่อตั้งในปี พ.ศ. 2467
หมวดหมู่:กลุ่มบริษัทของญี่ปุ่น
เอเชียนเกมส์ 2026

**เอเชียนเกมส์ 2026** (; ) หรือชื่อที่เป็นทางการ **กีฬาเอเชียนเกมส์ครั้งที่ 20** (; ) หรือ **ไอจิ–นาโงยะ 2026** เป็นมหกรรมกีฬานานาชาติที่สำคัญที่สุดในทวีปเอเชีย ควบคุมโดยสภาโอลิมปิกแห่งเอเชีย ซึ่งจัดขึ้นที่ นาโงยะ ญี่ปุ่น

นาโงยะเป็นนครแห่งที่สามของญี่ปุ่นที่เป็นเจ้าภาพหลังจากที่โตเกียวและฮิโรชิมะเป็นเจ้าภาพใน พ.ศ. 2501 และ พ.ศ. 2537 ตามลำดับ

## การเสนอเป็นเจ้าภาพ
ในวันที่ 16 กันยายน พ.ศ. 2558 โดยสภาโอลิมปิกแห่งเอเชีย มีมติมอบสิทธิการเป็นเจ้าภาพดังกล่าวแก่นครหางโจวเป็นเจ้าภาพเอเชียนเกมส์ 2022 ในการประชุมใหญ่สามัญ ครั้งที่ 34 ที่กรุงอาชกาบัต ประเทศเติร์กเมนิสถาน

## การแข่งขัน
### กีฬา

## ประเทศที่เข้าร่วม
คาดว่าคณะกรรมการโอลิมปิกแห่งชาติทั้งหมด 48 แห่งที่เป็นสมาชิกของสภาโอลิมปิกแห่งเอเชียจะส่งนักกีฬาเข้าร่วมการแข่งขัน นอกจากนี้ ออสเตรเลีย กวม และ นิวซีแลนด์ ยังได้รับเชิญให้เข้าร่วมการแข่งขันกีฬาเอเชียนเกมส์ครั้งนี้ด้วย  

## อ้างอิง

* 
* 

 

หมวดหมู่:เอเชียนเกมส์
หมวดหมู่:เอเชียนเกมส์ในประเทศญี่ปุ่น
หมวดหมู่:กีฬาในนาโงยะ
หมวดหมู่:กีฬาในจังหวัดไอจิ
หมวดหมู่:การแข่งขันกีฬาหลายประเภทในปี พ.ศ. 2569
เปาเตียว

**เปาเตียว** ( , ? — ค.ศ. 222) ขุนศึกแห่ง จ๊กก๊ก ในช่วง ยุคสามก๊ก 

ใน ศึกอิเหลง เมื่อ ค.ศ. 221 เปาเตียวได้ติดตามพระเจ้าเล่าปี่ไปรบกับ ง่อก๊ก ของ ซุนกวน เพื่อล้างแค้นให้กับ กวนอู และ เตียวหุย แต่เปาเตียวกลับถูกฆ่าตายในที่รบเมื่อ ค.ศ. 222

เปาเตียวเป็นบิดาของ ปอเฉียม ขุนศึกแห่งจ๊กก๊กซึ่งได้ออกรบต่อสู้กับ วุยก๊ก และ ง่อก๊ก หลายครั้งอย่างกล้าหาญ

## ดูเพิ่ม
* รายชื่อบุคคลในยุคสามก๊ก

หมวดหมู่:บุคคลในยุคสามก๊ก
หมวดหมู่:บุคคลในยุคราชวงศ์ฮั่น
หมวดหมู่:จ๊กก๊ก
หมวดหมู่:ขุนนางจีน
หมวดหมู่:ขุนพลของเล่าปี่
หมวดหมู่:ขุนพลของจ๊กก๊ก
หมวดหมู่:บุคคลในยุคสามก๊กที่ถูกสังหารในยุทธการ
ตันจิ๋น

**ตันจิ๋น** (; ? — ค.ศ. 235) มีชื่อรองว่า **เสี้ยวฉี่** () เกิดที่เมืองหนานหยางหรือลำหยงเป็นเสนาบดีแห่ง จ๊กก๊ก 

เมื่อ เล่าปี่ ได้เป็นเจ้าเมืองเกงจิ๋วได้แต่งตั้งให้ตันจิ๋นเป็นขุนนางในท้องถิ่นต่อมาเมื่อเล่าปี่เข้ายึดปาสู่และเอ๊กจิ๋วและสถาปนาตนเองขึ้นเป็นพระเจ้าเล่าปี่ปฐมจักรพรรดิแห่งจ๊กก๊กก็ได้แต่งตั้งตันจิ๋นให้เป็นเจ้ากรมอาลักษณ์

เมื่อ ซุนกวน ได้สถาปนาตนเองขึ้นเป็นพระเจ้าซุนกวนปฐมจักรพรรดิแห่งง่อก๊กใน ค.ศ. 228 พระเจ้าเล่าเสี้ยน พระโอรสของพระเจ้าเล่าปี่ได้ส่งตันจิ๋นไปเป็นทูตแสดงความยินดี

ตันจิ๋นถึงแก่กรรมในรัชสมัยพระเจ้าเล่าเสี้ยนเมื่อ ค.ศ. 235 อันเป็นปีที่ 12 ในรัชสมัย

## ดูเพิ่ม
* รายชื่อบุคคลในยุคสามก๊ก

หมวดหมู่:บุคคลในยุคสามก๊ก
หมวดหมู่:บุคคลในยุคราชวงศ์ฮั่น
หมวดหมู่:จ๊กก๊ก
หมวดหมู่:ขุนนางจีน
หมวดหมู่:ข้าราชการของเล่าปี่
ชตาร์นแบร์ค

**ชตาร์นแบร์ค** () เป็นเมืองในรัฐบาวาเรีย ประเทศเยอรมนี ตั้งอยู่ทางทิศตะวันตกเฉียงใต้ของนครมิวนิกราว 30 กิโลเมตร เมืองตั้งอยู่บริเวณทางเหนือสุดของทะเลสาบชตาร์นแบร์ค ใจกลางบริเวณที่มีฉายาว่า *[[ฟึนฟ์เซเอินลันท์]]* (แผ่นดินห้าทะเลสาบ) 

## อ้างอิง
บิสี

**บิสี** ( , ? — ?) มีชื่อรองว่า **กงจู** เสนาบดีแห่ง จ๊กก๊ก ในช่วง ยุคสามก๊ก

บิสีมีบทบาทสำคัญเมื่อเล่าปี่สถาปนาตนเองขึ้นเป็น พระเจ้าเล่าปี่ จักรพรรดิแห่งจ๊กก๊กก็ได้มีพระบัญชาให้บิสีไปยังเกงจิ๋วเพื่ออัญเชิญตราตั้งแต่งตั้งให้ กวนอู เป็นหนึ่งในห้าทหารเสือ

## ดูเพิ่ม
* รายชื่อบุคคลในยุคสามก๊ก

หมวดหมู่:ขุนนางของจ๊กก๊ก
หมวดหมู่:ข้าราชการของเล่าเจี้ยง
ไพเพอร์ (ภาพยนตร์ พ.ศ. 2559)

**ไพเพอร์** () เป็นภาพยนตร์แอนิเมชันสามมิติขนาดสั้น ผลิตโดยพิกซาร์แอนิเมชันสตูดิโอส์ เขียนบทและกำกับโดยแอลัน บาริลลาโร ออกฉายวันที่ 17 มิถุนายน ค.ศ. 2016 ซึ่งเป็นการฉายปะหน้าภาพยนตร์เรื่อง *[[ผจญภัยดอรี่ขี้ลืม]]* โดยได้รับรางวัลออสการ์ สาขาภาพยนตร์แอนิเมชันขนาดสั้นยอดเยี่ยม ในงานประกาศผลรางวัลออสการ์ ครั้งที่ 89

## อ้างอิง

## แหล่งข้อมูลอื่น
*  at Pixar
* 

หมวดหมู่:ภาพยนตร์ที่ออกฉายในปี พ.ศ. 2559
หมวดหมู่:ภาพยนตร์แอนิเมชัน
หมวดหมู่:ภาพยนตร์อเมริกัน
หมวดหมู่:ภาพยนตร์โดยพิกซาร์
จินต์ วิภาตะกลัศ

นายกองเอก**ดร.จินต์ วิภาตะกลัศ** เป็นอดีตอุปนายกสมาคมนักปกครองแห่งประเทศไทยอธิการบดีกิตติคุณมหาวิทยาลัยเจ้าพระยา อดีตอธิการบดีมหาวิทยาลัยเจ้าพระยา อดีตผู้ว่าราชการจังหวัดมหาสารคาม อดีตผู้ว่าราชการจังหวัดแพร่ อดีตประธานหอการค้าจังหวัดนครสวรรค์ อดีตผู้ตรวจราชการกระทรวงมหาดไทย และอดีตประธานกรรมการการเลือกตั้งจังหวัดนครสวรรค์

## ประวัติ
ดร.จินต์ วิภาตะกลัศ เกิดวันที่ 2 กุมภาพันธ์ 2475 ณ ตำบลท่าประดู่ อำเภอเมืองระยอง จังหวัดระยอง จบการศึกษารัฐศาสตรบัณฑิต (เกียรตินิยม) จากคณะรัฐศาสตร์ จุฬาลงกรณ์มหาวิทยาลัย รัฐประศาสนศาสตรมหาบัณฑิต มหาวิทยาลัยแห่งชาติฟิลิปปินส์ (Master of Public Administration) โดยทุนการบริหารองค์การต่างประเทศของสหรัฐอเมริกาและฟิลิปปินส์ รัฐศาสตรมหาบัณฑิตใบที่ 2 มหาวิทยาลัยดุ๊ก (M.A. in Political Science) โดยทุนฟุลไบร์ท และรัฐศาสตรดุษฎีบัณฑิต มหาวิทยาลัยออริกอน (PhD in Political Science) โดยทุนมหาวิทยาลัยออริกอน

ดร.จินต์ วิภาตะกลัศ เคยรับราชการเป็นนายอำเภอธัญบุรี จังหวัดปทุมธานี ตั้งแต่ปี พ.ศ. 2512 - 2513 นายอำเภอเมืองราชบุรี จังหวัดราชบุรี ตั้งแต่ปี พ.ศ. 2513 - 2515 ต่อมาเป็นปลัดจังหวัดยะลา ตั้งแต่ปี พ.ศ. 2515 - 2517 หัวหน้ากองการศึกษาประชาบาล กรมการปกครอง ตั้งแต่ปี พ.ศ. 2517 - 2522 ผู้อำนวยการสำนักงานการศึกษาท้องถิ่น กรมการปกครอง ตั้งแต่ปี พ.ศ. 2522 - 2523

ดร.จินต์ วิภาตะกลัศ เคยรับราชการเป็นรองผู้ว่าราชการจังหวัดนครสวรรค์ ตั้งแต่ปี พ.ศ. 2523 - 2527 รองผู้ว่าราชการจังหวัดสุราษฎร์ธานี ตั้งแต่ปี พ.ศ. 2527 - 2528 รองผู้ว่าราชการจังหวัดตรัง ตั้งแต่ปี พ.ศ. 2528 - 2531 รองผู้ว่าราชการจังหวัดสุพรรณบุรี ตั้งแต่ปี พ.ศ. 2531 ในระยะสั้น

ดร.จินต์ วิภาตะกลัศ เคยรับราชการเป็นผู้ว่าราชการจังหวัดมหาสารคามตั้งแต่ปี พ.ศ. 2531 - พ.ศ. 2534 ผู้ตรวจราชการกระทรวงมหาดไทย พ.ศ. 2534 ในระยะสั้น และเป็นผู้ว่าราชการจังหวัดแพร่ตั้งแต่พ.ศ. 2534 - พ.ศ. 2536 ภายหลังจากเกษียณอายุราชการ จึงมารับตำแหน่งอธิการบดีมหาวิทยาลัยเจ้าพระยาตั้งแต่วันที่ 9 ธันวาคม พ.ศ. 2541 จนถึงปี 2560

สมรสกับ ดร.ดารัตน์ ศิริวิริยะกุล วิภาตะกลัศ รองประธานเจ้าหน้าที่บริหารบริษัท เกษตรไทย อินเตอร์เนชั่นแนล ชูการ์ คอร์ปอเรชั่น จำกัด (มหาชน), รองประธานสภาอุตสาหกรรมแห่งประเทศไทย, ประธานคณะกรรมการบริหารวิทยาลัยอาชีวศึกษาวิริยาลัยนครสวรรค์และอธิการบดีมหาวิทยาลัยเจ้าพระยาคนปัจจุบัน

## เครื่องราชอิสริยาภรณ์

## อ้างอิง

หมวดหมู่:บุคคลจากมหาวิทยาลัยเจ้าพระยา
หมวดหมู่:ผู้ว่าราชการจังหวัดมหาสารคาม
หมวดหมู่:ผู้ว่าราชการจังหวัดแพร่
หมวดหมู่:นักวิชาการจากจังหวัดนครสวรรค์
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย
หมวดหมู่:ศิษย์เก่าจากมหาวิทยาลัยดุ๊ก
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
เฉา สฺวิน

**เฉา สฺวิน** ( , ค.ศ. 231 — ค.ศ. 244) องค์ชายจาก วุยก๊ก ใน ยุคสามก๊ก เป็นพระโอรสบุญธรรมองค์ใหญ่ใน พระเจ้าโจยอย จักรพรรดิองค์ที่ 2 แห่งวุยก๊กและเป็นพระเชษฐาของ พระเจ้าโจฮอง จักรพรรดิองค์ที่ 3

พระเจ้าโจยอยได้สถาปนาเฉา สฺวินขึ้นเป็น **อ๋องแห่งฉิน** () เมื่อวันที่ 23 กันยายน ค.ศ. 235 เพื่อให้พระโอรสบุญธรรมมีสถานะเป็นอ๋อง

เมื่อพระเจ้าโจยอยเสด็จสวรรคตใน ค.ศ. 239 เหล่าขุนนางกลับสถาปนาโจฮองผู้เป็นพระอนุชาของเฉา สฺวินขึ้นสืบราชบัลลังก์เป็นพระเจ้าโจฮองแทนที่จะเป็นเฉา สฺวินโดยมี สุมาอี้ และ โจซอง เป็นผู้สำเร็จราชการ

เฉา สฺวินสิ้นพระชนม์ในปีที่ 5 แห่งรัชสมัยพระเจ้าโจฮองเมื่อ ค.ศ. 244 ขณะมีพระชนมายุเพียง 13 พรรษา

## ดูเพิ่ม
* รายชื่อบุคคลในยุคสามก๊ก

หมวดหมู่:เจ้าชายของวุยก๊ก
คลื่นชีวิต (นวนิยาย)

***คลื่นชีวิต*** เป็นนวนิยายสะท้อนสังคมที่เขียนโดยกรุง ญ.ฉัตร และได้รับการตีพิมพ์เป็นครั้งแรกในปี พ.ศ. 2525 โครงเรื่องของ *คลื่นชีวิต*  เป็นเรื่องเกี่ยวกับ "จีราวัจน์" นักแสดงชื่อดังที่พยายามปกปิดความอ่อนแอและปมด้อยของตัวเอง จนกระทั่งเกิดอุบัติเหตุไม่คาดคิด ซึ่งได้เปลี่ยนชีวิตเธอไปตลอดกาล นวนิยายเรื่องนี้เป็นเรื่องที่สะท้อนให้เห็นถึงสังคมของมนุษย์ซึ่งนำเสนอผ่านมุมมองของเด็กประเภทหลังที่ถูกทอดทิ้ง

*คลื่นชีวิต* ได้รับการดัดแปลงเป็นละครโทรทัศน์ในปี พ.ศ. 2526 ในชื่อ *[[คลื่นเสน่หา]]* ต่อมาในปี พ.ศ. 2537 ได้รับการดัดแปลงเป็นละครในชื่อเดียวกัน กำกับโดยสุประวัติ ปัทมสูต และในปี พ.ศ. 2560 ได้รับการดัดแปลงเป็นละครอีกครั้งหนึ่ง *[[คลื่นชีวิต (ละครโทรทัศน์ พ.ศ. 2560)|คลื่นชีวิต]]* นำแสดงโดย อุรัสยา เสปอร์บันด์และปริญ สุภารัตน์ ออกอากาศทางสถานีวิทยุโทรทัศน์ไทยทีวีสีช่อง 3

## อ้างอิง

หมวดหมู่:นวนิยาย
หมวดหมู่:วรรณกรรมไทย
หมวดหมู่:วรรณกรรมที่สร้างเป็นละคร
หมวดหมู่:นวนิยายไทยที่ประพันธ์โดย กรุง ญ.ฉัตร
เฉลิมชัย บุญยะลีพรรณ

ผู้ช่วยศาสตราจารย์ นายแพทย์ **เฉลิมชัย บุญยะลีพรรณ** (เกิด 1 มกราคม พ.ศ. 2502) เป็นนักการเมือง แพทย์ นักวิชาการชาวไทย ดำรงตำแหน่งสมาชิกวุฒิสภาไทย ชุดที่ 12 สมาชิกสภานิติบัญญัติแห่งชาติ และอดีตอธิการบดีมหาวิทยาลัยศรีนครินทรวิโรฒ กรรมการในคณะกรรมการอิสระเพื่อการปฏิรูปการศึกษา

และกรรมการผู้ทรงคุณวุฒิในคณะกรรมการดิจิทัลเพื่อเศรษฐกิจและสังคมแห่งชาติ รัฐบาล พลเอก ประยุทธ์ จันทร์โอชาตั้งแต่วันที่ 8 สิงหาคม พ.ศ. 2560

และที่ปรึกษาผู้ทรงคุณวุฒิของคณะกรรมการเตรียมการยุทธศาสตร์ชาติ ตามคำสั่งนายกรัฐมนตรีที่ 8/2560 ตั้งแต่ 23 กุมภาพันธ์ พ.ศ. 2560

## ประวัติ
ผู้ช่วยศาสตราจารย์ นายแพทย์ เฉลิมชัย บุญยะลีพรรณ เกิดเมื่อ 1 มกราคม พ.ศ. 2502        เป็นชาวอำเภอเมือง  จังหวัดเพชรบุรี จบการศึกษาระดับมัธยมศึกษาตอนต้นจากโรงเรียนอรุณประดิษฐ  มัธยมศึกษาตอนปลายจากโรงเรียนเตรียมอุดมศึกษา และจบการศึกษาแพทยศาสตรบัณฑิต และได้รับวุฒิบัตร กุมารเวชศาสตร์ จากคณะแพทยศาสตร์ จุฬาลงกรณ์มหาวิทยาลัย

นายแพทย์ เฉลิมชัย บุญยะลีพรรณ ได้รับราชการเป็นอาจารย์ประจำคณะแพทยศาสตร์ มหาวิทยาลัยศรีนครินทรวิโรฒ จนได้รับการแต่งตั้งเป็นรองอธิการบดีฝ่ายวางแผนและพัฒนา เมื่อวันที่ 7 ตุลาคม พ.ศ. 2554 ได้รับการแต่งตั้งเป็นอธิการบดีมหาวิทยาลัยศรีนครินทรวิโรฒ

หลังรัฐประหารในประเทศไทย พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติกรรมการในคณะกรรมการอิสระเพื่อการปฏิรูปการศึกษาและ ที่ปรึกษาผู้ทรงคุณวุฒิของคณะกรรมการเตรียมการยุทธศาสตร์ชาติ ตามคำสั่งนายกรัฐมนตรีที่ 8/2560 

ชีวิตส่วนตัวสมรสกับ แพทยหญิงสิรินันท์ บุญยะลีพรรณ มีบุตร 2 คนซึ่งบุตรสาวคนโต วณิศรา บุญยะลีพรรณ สมรสกับ ณภัทร จาตุศรีพิทักษ์ บุตรชายของ รองศาสตราจารย์ ดร.สมคิด จาตุศรีพิทักษ์ รองนายกรัฐมนตรี และผู้ช่วยศาสตราจารย์อนุรัชนี จาตุศรีพิทักษ์

## เครื่องราชอิสริยาภรณ์

## อ้างอิง

หมวดหมู่:แพทย์ชาวไทย
หมวดหมู่:ผู้ช่วยศาสตราจารย์
หมวดหมู่:บุคคลจากอำเภอชะอำ
หมวดหมู่:บุคคลจากโรงเรียนอรุณประดิษฐ
หมวดหมู่:นิสิตเก่าคณะแพทยศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะแพทยศาสตร์ มหาวิทยาลัยศรีนครินทรวิโรฒ
หมวดหมู่:อธิการบดีมหาวิทยาลัยศรีนครินทรวิโรฒ
หมวดหมู่:สมาชิกสภานิติบัญญัติแห่งชาติ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:นักวิชาการจากจังหวัดเพชรบุรี
หมวดหมู่:นักการเมืองจากจังหวัดเพชรบุรี